
I. FEJEZET
ÁLTALÁNOS RENDELKEZÉSEK

1. Bevezetés

Az RF IT Kft. – a továbbiakban: RF-IT, vagy Társaság -  kinyilvánítja, hogy adatkezelési tevékenységét - a megfelelő belső szabályok, technikai és szervezési intézkedések meghozatalával – úgy végzi, hogy az minden körülmények között feleljen meg AZ EURÓPAI PARLAMENT ÉS A TANÁCS (EU) 2016/679 RENDELETÉNEK - (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: Rendelet) – továbbá az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseinek. 


2. A Szabályzat célja 

1. Az RF-IT elkötelezett mind munkatársai, mind pedig üzleti partnerei, ügyfelei személyes adatainak védelmében. A Szabályzat és mellékleteinek célja azon belső szabályok megállapítása és intézkedések megalapozása, amelyek biztosítják, hogy az RF-IT adatkezelő tevékenysége megfeleljen a Rendelet, és az Infotv. rendelkezéseinek. Ezen szabályok, előírások betartásáról a Társaság a Szabályzat és mellékletei mellett belső utasításai, egyéb szabályzatai útján is gondoskodik.  


2. A Szabályzat célja továbbá, hogy a Rendeletnek, és az abban megfogalmazott, a személyes adatok kezelésére vonatkozó elveknek (5. cikk) való megfelelés Társaság általi igazolására szolgáljon.  

 
3. A Szabályzat hatálya

(1) E Szabályzat hatálya természetes személyre vonatkozó személyes adatok Társaság általi kezelésére terjed ki.

(2)  Egyéni vállalkozó, egyéni cég, őstermelő ügyfeleket, vevőket, szállítókat e szabályzat alkalmazásában természetes személynek kell tekinteni. 

(3) A Szabályzat hatálya nem terjed ki az olyan személyes adatkezelésre, amely jogi személyekre vonatkozik, beleértve a jogi személy nevét és formáját, valamint a jogi személy elérhetőségére vonatkozó adatokat. (Rendelet (14))

(4) A Szabályzat kiterjed az RF-IT-ba tartozó munkavállalókra, munkavégzésre irányuló egyéb jogviszonyban foglalkoztatott személyeire, üzleti partnereire és ügyfeleire, az RF-IT honlapját megtekintő személyekre. A Szabályzat alkalmazandó minden olyan személyes adat tekintetében, amelyet a Társaság gazdasági tevékenységével összefüggésben, munkáltatói jogviszonyból adódóan, az érintett adatszolgáltatása, hozzájárulása folytán, vagy más jogviszonyból vagy tevékenységből eredően került a Társaság birtokába. 

4. Fogalom meghatározások

E Szabályzat alkalmazásában irányadó fogalom meghatározásokat a Rendelet 4. cikke tartalmazza. Ennek megfelelően emeljük ki a főbb fogalmakat:

Érintett: bármely meghatározott, személyes adat alapján azonosított vagy azonosítható természetes személy (pl. a Társaság munkavállalói, álláshirdetésre jelentkező személyek, Társasággal szerződéses kapcsolatban álló természetes személyek)
Személyes adat: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;
Adatkezelés: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés; pl. személyes adatok felvétele és tárolása az álláshirdetésre beérkező pályázatok kapcsán. 
Az adatkezelés korlátozása: a tárolt személyes adatok megjelölése jövőbeli kezelésük korlátozása céljából;
Profilalkotás: személyes adatok automatizált kezelésének bármely olyan formája, amelynek során a személyes adatokat valamely természetes személyhez fűződő bizonyos személyes jellemzők értékelésére, különösen a munkahelyi teljesítményhez, gazdasági helyzethez, egészségi állapothoz, személyes preferenciákhoz, érdeklődéshez, megbízhatósághoz, viselkedéshez, tartózkodási helyhez vagy mozgáshoz kapcsolódó jellemzők elemzésére vagy előrejelzésére használják;
Álnevesítés: a személyes adatok olyan módon történő kezelése, amelynek következtében további információk felhasználása nélkül többé már nem állapítható meg, hogy a személyes adat mely konkrét természetes személyre vonatkozik, feltéve hogy az ilyen további információt külön tárolják, és technikai és szervezési intézkedések megtételével biztosított, hogy azonosított vagy azonosítható természetes személyekhez ezt a személyes adatot nem lehet kapcsolni;
Nyilvántartási rendszer: a személyes adatok bármely módon – centralizált, decentralizált vagy funkcionális vagy földrajzi szempontok szerint – tagolt állománya, amely meghatározott ismérvek alapján hozzáférhető;
Adatkezelő: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja (pl. az általa alkalmazott munkavállalók személyes adatai vonatkozásában a Társaság adatkezelőnek minősül);
Adatfeldolgozó: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;
Címzett: az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak;
Harmadik fél: az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;
Az érintett hozzájárulása: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;
Adatvédelmi incidens: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.
Mt.; vagy Munka Törvénykönyve: a Munka Törvénykönyvéről szóló 2012. évi I. törvény
Ptk.: a Polgári Törvénykönyvről szóló 2013. évi V. törvény
Mvt.: a munkavédelemről szóló 1993. évi XCIII. törvény




II. FEJEZET
AZ ADATKEZELÉS JOGSZERŰSÉGÉNEK BIZTOSÍTÁSA

1. Adatkezelés az érintett hozzájárulása alapján 

(1) Hozzájáruláson alapuló adatkezelés esetén az érintett hozzájárulását személyes adatai kezelésének megkezdése előtt be kell szerezni -  az álláskeresés kapcsán az 1. számú melléklet, szerinti adatkérő lapon kell kérni - . A hozzájárulás megadása előtt – függetlenül annak formájától, módjától - a Társaság minden esetben biztosítja az érintett számára azt, hogy a Társaság vonatkozó adatkezelési tájékoztatóját/szabályzatát, valamint, az adatkezeléssel kapcsolatos feltételeket (pl. azon szervezetek/személyek körét, akik az adatokhoz hozzáférhetnek) megismerje, illetve a Társaság felé az adatkezeléssel kapcsolatban kérdéseket tegyen fel. Az adatok személyes felvétele során erre a Társaság szóban külön is felhívja az érintett figyelmét. A hozzájárulás beszerzése minden olyan esetben szükséges, mikor az érintett adatainak kezelésére a Társaság más jogalapon (pl. munkáltatói jogos érdek) nem jogosult. Állásra jelentkezők esetén az Adatkezelési Tájékoztató álláshirdetésre jelentkezők részére elnevezésű dokumentum melléklete szerinti Adatkérő lapot kell alkalmazni. 

(2) Hozzájárulásnak minősül az is, ha az érintett a Társaság internetes honlapjának megtekintése során bejelöl egy erre vonatkozó négyzetet, az információs társadalommal összefüggő szolgáltatások igénybevétele során erre vonatkozó technikai beállításokat hajt végre, valamint bármely egyéb olyan nyilatkozat vagy cselekedet is, amely az adott összefüggésben az érintett hozzájárulását személyes adatainak tervezett kezeléséhez egyértelműen jelzi. A hallgatás, az előre bejelölt négyzet vagy a nem cselekvés ezért nem minősül hozzájárulásnak.  

(3) A hozzájárulás az ugyanazon cél vagy célok érdekében végzett összes adatkezelési tevékenységre kiterjed. Ha az adatkezelés egyszerre több célt is szolgál, akkor a hozzájárulást az összes adatkezelési célra vonatkozóan be kell kérni az adatkezelés megkezdése előtt. Ugyanazon célnak minősül például: az álláshirdetésre jelentkező személy adatait a meghirdetett munkakör betöltéséhez, ennek elbírálásához használják fel. Ehhez képest eltérő cél: a munkakör betöltését követő további adattárolás későbbi munkalehetőségek esetére. 

(4) Ha az érintett hozzájárulását olyan írásbeli nyilatkozat keretében adja meg, amely más ügyekre is vonatkozik – pl. értékesítési, szolgáltatási szerződés megkötése - a hozzájárulás iránti kérelmet ezektől a más ügyektől egyértelműen megkülönböztethető módon kell előadni, érthető és könnyen hozzáférhető formában, világos és egyszerű nyelvezettel. Az érintett hozzájárulását tartalmazó ilyen nyilatkozat bármely olyan része, amely sérti a Rendeletet, kötelező erővel nem bír.

(5) A Társaság nem kötheti szerződés megkötését, teljesítését olyan személyes adatok kezeléséhez való hozzájárulás megadásához, amelyek nem szükségesek a szerződés teljesítéséhez.

[bookmark: _GoBack](6) A hozzájárulás visszavonását ugyanolyan egyszerű módon kell lehetővé tenni, mint annak megadását. A hozzájárulás visszavonására a jelen Szabályzatban, vonatkozó, vagy a hozzájárulást megelőzően adott tájékoztatóban meghatározott úton és módon lehet megtenni.Amennyiben ilyen nem kerül külön megjelölésre, úgy a Társaságnak honlapján erre külön megjelölt az Általános Adatkezelési Tájékoztatóban megadott email elérhetőségen keresztül, vagy akár a Társaság székhelyére címzett postai levél útján lehet a visszavonást megtenni. 
(7) Ha a személyes adat felvételére az érintett hozzájárulásával került sor, a Társaság a felvett adatokat törvény eltérő rendelkezésének hiányában a rá vonatkozó jogi kötelezettség teljesítése céljából további külön hozzájárulás nélkül, valamint az érintett hozzájárulásának visszavonását követően is kezelheti.

(8) A Társaság a 2. számú melléklet szerinti általános adatkezelési tájékoztatóját a honlapján a „Adatkezelési Szabályzat” menüpontban elérhetővé teszi az érintettek számára. Minden, a Társaság által nyilvánosan közzé, illetve elérhetővé tett szabályzat és a tájékoztatók célja, hogy az érintetteket e nyilvánosan is elérhető formában az adatkezelés megkezdése előtt és annak folyamán is egyértelműen és részletesen tájékoztassa az adataik kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre és az adatfeldolgozásra jogosult személyéről, az adatkezelés időtartamáról, arról, ha az érintett személyes adatait az adatkezelő az Infotv.  6. § (5) bekezdése alapján kezelheti, illetve arról, hogy kik ismerhetik meg az adatokat. Az Általános Adatkezelési Tájékoztatásnak kiterjed az érintett adatkezeléssel kapcsolatos jogaira és jogorvoslati lehetőségeire vonatkozó tájékoztatásra is. 

(9) A jogi kötelezettség teljesítése jogcímén alapuló adatkezelés az érintett hozzájárulásától független, tekintve, hogy arra a Társaság jogszabály felhatalmazása folytán jogosult, illetve köteles. Az érintettel az adatkezelés megkezdése előtt ez esetben közölni kell, hogy az adatkezelés kötelező. Emellett, az érintettet az adatkezelés megkezdése előtt egyértelműen és részletesen tájékoztatni kell az adatai kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre és az adatfeldolgozásra jogosult személyéről, az adatkezelés időtartamáról, arról, ha az érintett személyes adatait az adatkezelő a rá vonatkozó jogi kötelezettség alapján kezeli, illetve arról, hogy kik ismerhetik meg az adatokat. A tájékoztatásnak ki kell terjednie az érintett adatkezeléssel kapcsolatos jogaira és jogorvoslati lehetőségeire is. Kötelező adatkezelés esetén a tájékoztatás megtörténhet az előbbi információkat tartalmazó jogszabályi rendelkezésekre való utalás nyilvánosságra hozatalával is.



III. FEJEZET
MUNKAVISZONNYAL KAPCSOLATOS ADATKEZELÉSEK

1.a Munkaügyi, személyzeti nyilvántartás

(1)  A munkavállalóktól kizárólag olyan adatok kérhetők és tarthatók nyilván, valamint olyan munkaköri orvosi alkalmassági vizsgálatok végezhetők, amelyek munkaviszony létesítéséhez, fenntartásához és megszüntetéséhez, illetve a szociális-jóléti juttatások biztosításához szükségesek és a munkavállaló személyhez fűződő jogait nem sértik. A munkavállalók személyes adatai a munkaviszony létesítésével, fenntartásával, teljesítésével, megszüntetésével összefüggésben harmadik személyek részére továbbításra kerülhetnek, a jelen Szabályzatban meghatározottak szerint.  

(2) A Társaság a munkaviszony létesítése, teljesítése vagy megszűnése céljából kezeli a munkavállaló alábbi adatait:
1. név
2. születési név,, 
3. születési ideje, 
4. anyja neve,
5. lakcíme, 
6. állampolgársága, 
7. adóazonosító jele, 
8. TAJ száma,
9.  nyugdíjas törzsszám  (nyugdíjas munkavállaló esetén), 
10.  telefonszám,
11.  e-mail cím,
12. személyi igazolvány száma,
13. lakcímet igazoló hatósági igazolvány száma,
14. bankszámlaszáma,
15. online azonosító (ha van)
16. munkába lépésének kezdő és befejező időpontja,
17.  munkakör és munkaköri leírás,
18. iskolai végzettségét, szakképzettségét igazoló okmány másolata,
19. fénykép,
20. önéletrajz,
21. előző munkahelyi igazolások,
22.  munkabérének összege, a bérfizetéssel, egyéb juttatásaival kapcsolatos adatok,
23. a munkavállaló munkabéréből jogerős határozat vagy jogszabály, illetve írásbeli hozzájárulása alapján levonandó tartozást, illetve ennek jogosultsága, 
24. a munkavállaló munkájának értékelése,
25. a munkaviszony megszűnésének módja, indokai,
26. munkakörtől függően erkölcsi bizonyítványa
27. a munkaköri alkalmassági vizsgálatok összegzése, 
28. magánnyugdíjpénztári és önkéntes kölcsönös biztosító pénztári tagság esetén a pénztár megnevezése,  azonosító száma és a munkavállaló tagsági száma,
29. külföldi munkavállaló esetén útlevélszám; munkavállalási jogosultságot igazoló dokumentumának megnevezését és száma, 
30.  munkavállalót ért balesetek jegyzőkönyveiben rögzített adatok;
31. a jóléti szolgáltatás, kereskedelmi szálláshely igénybe vételéhez szükséges adatok;
32. a Társaságnál biztonsági és vagyonvédelmi célból alkalmazott beléptető rendszer által rögzített adatok,
33. gépkocsi igénybevétele esetén az elszámoláshoz szükséges adatok (jogosítvány, forgalmi engedély, törzskönyv, kiküldetési rendelvény, stb…);
34. kereskedelmi szálláshely igénybe vételéhez szükséges adatok;
35. hozzátartozók személyes adatai (adókedvezmények, pótszabadság, stb. céljából);
36. személyes dokumentumok fénymásolatai;
37. nyilatkozat más munkáltatónál fennálló jogviszonyról (ha releváns);
38. tréning, képzések, tanfolyamok, tanulmányi szerződés adatai.

(3) Betegségre és szakszervezeti tagságára vonatkozó adatokat a munkáltató csak a Munka Törvénykönyvben meghatározott jog, vagy kötelezettség teljesítése céljából kezel. 

(4) A személyes adatok címzettjei: a munkáltató vezetője, munkáltatói jogkör gyakorlója, a  Társaság munkaügyi és számviteli, tb-, adóügyi feladatokat ellátó munkavállalói és adatfeldolgozói. 

(5) A Társaság tulajdonosai részére csak a vezető állású munkavállalók személyes adatai továbbíthatók. 

(6) A személyes adatok tárolásának időtartama: a munkaviszony megszűnését követő 5 év és 4 hónap, illetve, ezen túlmenően abban az esetben, ha ezen időtartam alatt jogvita, igényérvényesítés merül fel, úgy annak jogerős és sem rendes, sem pedig rendkívüli jogorvoslattal nem támadható lezárásáig. Abban az esetben, ha az érintett személlyel a munkaviszony megszűnésétől független kötelezettségvállalás – pl. versenytilalmi megállapodás, titoktartási kötelezettségvállalás – áll fenn, úgy ezen kötelezettségvállalás lejártától (megszűnésétől) számítandó a fenti időtartam.

 (7) Az érintettel az adatkezelés megkezdése előtt közölni kell, hogy az adatkezelés a Munka törvénykönyvén,  a munkáltató jogos érdekeinek érvényesítésén, esetlegesen más jogalapon alapul.  Abban az esetben, ha a munkavállaló harmadik személy adatait adja meg, nyilatkozat aláírásával köteles felelősséget vállalni azért. Ez esetben őt terheli a felelősség azért, hogy a harmadik személy adatainak megadására a megfelelő felhatalmazással rendelkezik.


(8) A Munkáltató jogosult a munkavállalónak a munkaügyi, személyzeti nyilvántartásban nyilvántartandó adatokat tartalmazó okmányairól ( személyi igazolvány, lakcímkártya, adókártya, tb kártya, szakképzettséget, iskolai végzettséget, nyelvismeretet, szakmai gyakorlatot, szakmai és/vagy egyéb jogosultságot  igazoló bizonyítványok egyéb okiratok ) másolatot készíteni és azokat felhasználni és/vagy megőrizni a személyes adatokkal megegyező feltételekkel és ideig.

(9) A munkáltató a munkaszerződés megkötésével egyidejűleg a jelen szabályzat 3. számú melléklete szerinti Tájékoztató átadásával tájékoztatja a munkavállalót személyes adatainak kezeléséről és  személyhez fűződő jogokról.

2. Alkalmassági vizsgálatokkal kapcsolatos adatkezelés

(1) A munkavállalóval szemben csak olyan alkalmassági vizsgálat alkalmazható, amelyet munkaviszonyra vonatkozó szabály ír elő, vagy amely munkaviszonyra vonatkozó szabályban meghatározott jog gyakorlása, kötelezettség teljesítése érdekében szükséges. A vizsgálat előtt részletesen tájékoztatni kell a munkavállalókat többek között arról, hogy az alkalmassági vizsgálat milyen készség, képesség felmérésére irányul, a vizsgálat milyen eszközzel, módszerrel történik. Amennyiben jogszabály írja elő a vizsgálat elvégzését, akkor tájékoztatni kell a munkavállalókat a jogszabály címéről és a pontos jogszabályhelyről is. E Tájékoztatáshoz kapcsolódó adatkezelési tájékoztató mintáját jelen szabályzat 4. számú melléklete tartalmazza.

(2) A kezelhető személyes adatok köre: a munkaköri alkalmasság ténye, és az ehhez szükséges feltételek. 

(3) Az adatkezelés jogalapja: jogszabályon alapuló adatkezelés. Vonatkozó jogszabályi rendelkezések:  Mt. 10. § (1) bekezdés,  Mt. 51. § (4) bekezdés. Az, hogy az érintett munkavállaló munkakörébe tartozó feladatok kapcsán mely alkalmassági vizsgálatok megléte és milyen időközönként, mely jogszabályi hely alapján szükséges, a Társaság egyedileg közli az érintett munkavallóval, mivel ez munkakörönként eltérő lehet. 

(4) A személyes adatok kezelésének célja: munkaviszony létesítése, fenntartása,  munkakör betöltése, az egészséget nem veszélyeztető és biztonságos munkavégzés követelményeinek munkáltató általi biztosítása. 

(5) A személyes adatok címzettjei, illetve a lehetséges címzettek kategóriái: A vizsgálat eredményét a vizsgált munkavállaló, illetve a vizsgálatot végző szakember ismerheti meg. A munkáltató (ezen belül is kizárólag azon munkavállalók, akiknél a munkakörükbe tartozó feladatok folytán feltétlenül szükséges, hogy megismerjék) csak azt az információt kaphatja meg, hogy a vizsgált személy a munkára alkalmas-e vagy sem, illetve milyen feltételek biztosítandók ehhez. A vizsgálat részleteit, illetve annak teljes dokumentációját azonban a  munkáltató nem ismerheti meg. 

(6) A személyes adatok kezelésének időtartama:a munkaviszony megszűnését követő 5 év. 

3. Felvételre jelentkező munkavállalók adatainak kezelése, pályázatok, önéletrajzok 

Általános szabályok 

(1)	A kezelhető személyes adatok köre, célja, a címzettek kategóriái és az adatkezelés időtartama az Álláshirdetésre jelentkező személyek részére szóló tájékoztatóban kerül rögzítésre., amelyek az álláspályázatban megjelölt munkakörre való alkalmasság megítéléséhez, az állásra jelentkező személy azonosításához, valamint, az állásra jelentkező személy (akár a jelentkezése elfogadása, vagy elutasítása, illetve, személyes interjúra történő behívása miatti) értesítéséhez szükséges: a természetes személy neve, születési ideje, helye, anyja neve, lakcím, képesítési adatok (pl. iskolai végzettség, nyelvvizsga), az érintett szakmai gyakorlatára, tapasztalatára vonatkozó adatok, fénykép, telefonszám, e-mail cím, motivációs levél, a jelentkezőről készített munkáltatói feljegyzés. Ezen esetekben a jogalap minden esetben az érintett hozzájárulása.

(2)	A Társaság kiemeli, hogy mind a fényképes, mind a fénykép nélküli önéletrajzokat elfogadja, a pályázók között ilyen szempontból nem tesz különbséget. 

A meghirdetett álláspályázatban a Társaság külön, jól látható helyen  
a)	felhívja a pályázó figyelmét arra, hogy önéletrajza (pályázata) benyújtását megelőzően tájékozódjon a Társaság adatkezelési szabályairól, 
b)	megjelöli a pályázó szempontjából releváns adatkezelési szabályok, tájékoztató elérhetőségét,  
c)	feltünteti, hogy a pályázó az önéletrajza (pályázata) benyújtásával hozzájárulását adja az önéletrajzában megjelölt személyes adatainak a közzétett adatkezelési szabályokban, tájékoztatóban, illetve a felhívásban foglaltaknak megfelelő kezeléséhez. 

(3)	A személyes adatok kezelésének célja: jelentkezés, pályázat elbírálása,  a kiválasztottal munkaszerződés kötése. Az érintettet tájékoztatni kell arról, ha a munkáltató nem őt választotta az adott állásra.

(4)	Az adatkezelés jogalapja: az érintett hozzájárulása

(5) A személyes adatok címzettjei, illetve a lehetséges címzettek kategóriái: a Társaságnál munkáltatói jogok gyakorlására jogosult vezető, munkaügyi feladatokat ellátó munkavállalók.  

(6) A személyes adatok tárolásának időtartama: A jelentkezés, pályázat elbírálásáig, kivéve, ha az érintett már annak elbírálása előtt visszavonja jelentkezését. A ki nem választott jelentkezők személyes adatait törölni kell. Törölni kell annak adatait is, aki jelentkezését, pályázatát visszavonta. 

(7) Abban az esetben, ha nem az érintett személy kerül kiválasztásra, úgy a munkáltató csak az érintett kifejezett, egyértelmű és önkéntes hozzájárulása alapján őrizheti meg a pályázatokat, feltéve, ha azok megőrzésére a jogszabályokkal összhangban álló adatkezelési célja elérése érdekében szükség van.  E hozzájárulást a felvételi eljárás lezárását követően kell kérni a jelentkezőktől. 

Álláshirdetés nélkül beküldött önéletrajzok

(7) Álláshirdetés nélkül beérkezett önéletrajzok esetén a Társaság válaszlevelet küld a jelentkezőnek, amelyben tájékoztatja őt az adatkezelés feltételeiről, szabályairól és azok elérhetőségéről. Abban az esetben, ha 
-	az érintett az adatkezelési feltételek és szabályok elfogadásáról az ezt követő 15 napon belül nem nyilatkozik, illetve 
-	ha ezen időtartamon belül nem tisztázható, hogy az érintett pontosan mihez és milyen időtartamra adja hozzájárulását, 
úgy a Társaság az érintett adatait automatikusan törli.

Más munkavállaló által ajánlott személyek

(8) A Társaság kizárólag azt követően kezelheti ezen, ajánlott személyek adatait, ha az érintettől a munkavállaló a jelen Szabályzat 1. az Álláshirdetésre jelentkezők részére szóló tájékoztató melléklete szerinti, aláírt nyilatkozatot beszerezte és azt átadta a Társaság részére. 


4. Ellenőrzés - munkavállalók 

A munkavállalóknak a munkáltató általi ellenőrzése a munkáltató jogos érdekén alapszik, figyelembe véve az Mt. 11. § (1) bekezdésében foglaltakat is („A munkáltató a munkavállalót csak a munkaviszonnyal összefüggő magatartása körében ellenőrizheti. A munkáltató ellenőrzése és az annak során alkalmazott eszközök, módszerek nem járhatnak az emberi méltóság megsértésével. A munkavállaló magánélete nem ellenőrizhető”).

A munkáltató a munkavállalók rendelkezésére bocsátott eszközök ellenőrzésének rendszerét kifejezetten akként alakította ki, és úgy végzi az ellenőrzést a gyakorlatban is, hogy a megfelelő lépésekkel elkerülhető legyen, hogy a munkavállaló magánjellegű adatai a munkáltató által megismerhetőek legyenek (pl. az email levél tárgyának ellenőrzésével, a használt eszközön külön tárhely biztosításával stb.). Ezek betartása mellett azonban a munkáltatónak jogos érdeke fűződik ahhoz, hogy a Társaság üzleti tevékenységével kapcsolatos adatokat, információkat megismerje, illetve, a munkavállalót kizárólag a munkaviszonyával összefüggő magatartása körében ellenőrizze. Az arányosság és az előírt követelmények betartásával azonban biztosítható, hogy a munkavállaló magánélete ne kerüljön ellenőrzésre, illetve, személyiségi jogai ne sérüljenek. 

Az informatikai eszközök biztonsága és megfelelő működése érdekében (pl. annak megakadályozása, hogy az eszközre vírus kerüljön, vagy, hogy a rendszerből illetéktelen személyek adatokat nyerhessenek ki) a Társaság informatikai tevékenységet végző személyei számára biztosítani kell, hogy amennyiben az az eszköz megfelelő használhatósága és biztonsága (pl. vírusvédelem) érdekében nélkülözhetetlen, egyes adatokat az adott munka, feladat miatt feltétlenül szükséges mértékben, titoktartási kötelezettségvállalás mellett megismerjék.  

4.1. E-mail fiók használatának ellenőrzésével kapcsolatos adatkezelés

(1) Ha a Társaság e-mail fiókot bocsát a munkavállaló rendelkezésére – ezen e-mail címet (függetlenül attól, hogy egy-egy munkavállaló személyéhez kötött az elnevezése) és fiókot a munkavállaló kizárólag munkaköri feladatai céljára használhatja, annak érdekében, hogy a munkavállalók ezen keresztül tartsák egymással a kapcsolatot, vagy a munkáltató képviseletében levelezzenek az ügyfelekkel, más személyekkel, szervezetekkel. 

Ennek megfelelően Tilos az email fiók magáncélú használata! 

(2) A munkavállaló tudomásul veszi, hogy a munkaviszony megszűnése után az e-mail fiók megszüntetésre, az azon tárolt üzleti információk pedig archiválásra kerülnek. 

(3)	Archiválás oka: a levelezés későbbi munkák, jogviták, megrendelések, panaszok, megrendelői igények kapcsán (pl. bizonyítékként) szükségesek lehetnek, a korábbi levelezések alapján a munka folytatása szükséges lehet, illetve, az a későbbiekben is releváns információkat tartalmazhat a munkákat érintően, így azt a munkát átvevő személynek szükségszerűen meg kell ismernie. Fontos, hogy az archiválás kizárólag azt követően történhet meg, hogy a Társaság lehetőséget biztosított arra, hogy a munkavállaló a magán jellegű levelezéseit, adatait törölje! Ennek ellenére, ha később bármikor azt észleli a Társaság, hogy magánjellegű adatok is maradtak az információk között, úgy azokat haladéktalanul törli! Az archivált adatokhoz az informatikai személyek, illetve, az adott munka kapcsán érintett munkavállalók férhetnek csak hozzá, amennyiben az általuk betöltött munkakör kapcsán az feltétlenül szükséges. 

(4)	A munkavállaló távolléte (pl. szabadság) esetén köteles az email fiók vonatkozásában automatikus üzenetet beállítani, amely jelzi az üzenetet küldő személyeknek, hogy a munkavállaló nem tartózkodik az irodában (távol van) és hogy az adott ügy miatt mely kollégáját keresse távolléte alatt („out of office reply)”.  

(5) A munkavállaló amellett, hogy nem használhatja az emailt magáncélra, annak ismeretében köteles és jogosult használni az email fiókot, hogy tartós távolléte (pl. szabadság) esetén, amennyiben az a munka jellege miatt feltétlenül szükséges, az őt helyettesítő munkavállaló az email fiókba betekinthet. A helyettesítésre kijelölt munkavállaló is azonban kizárólag a céges email-eket, és ezen belül is, kizárólag azon levelezéseket ismerheti meg, amelyek az érintett munka kapcsán feltétlenül szükségesek, és amelyekkel a távol lévő munkavállaló visszaérkezése nem várható meg.  
Ha annak feladója, tárgya alapján azt látja, hogy a levél magánjellegű, vagy nem az ügyhöz tartozó a levél, úgy annak tartalmát semmilyen körülmények között nem ismerheti meg, valamint, a rendelkezésére álló információk alapján köteles szűkíteni a betekintést (pl. munka érkezésének időpontja)!
 (6) A munkáltató jogosult az e-mail fiók teljes tartalmát és használatát - ha a munkavégzés miatt szükség van rá, vagy alapos indokkal rendelkezik - ellenőrizni, ennek során az adatkezelés jogalapja a munkáltató jogos érdeke. Az ellenőrzés célja az e-mail fiók használatára vonatkozó munkáltatói rendelkezés betartásának ellenőrzése, továbbá a munkavállalói kötelezettségek (Mt. 8.§, 52. §) ellenőrzése.

(7) Abban az esetben, ha alapos gyanú merül fel arra vonatkozóan, hogy a munkavállaló valamely kötelezettségét megszegte (pl. üzleti titok sérelme), úgy kizárólag az ennek kapcsán releváns dokumentumot (email-t) a munkáltató ellenőrizheti. Az ellenőrzés az alábbiak szerint történhet:
a)	az ellenőrzés során biztosítani kell a munkavállaló jelenlétét 
b)	amennyiben a személyes jelenlét biztosítása lehetetlen, de a tartalom mielőbbi ellenőrzése a későbbi károk, veszteségek elkerüléséhez feltétlenül szükséges, és az adott helyzetben arányos, úgy kivételesen a munkavállaló távollétében is ellenőrizhető. 

(8) A fenti esetben a fiók ellenőrzésére a munkáltató vezetője, vagy a munkáltatói jogok gyakorlója jogosult, amennyiben feltétlenül szükséges, informatikus kolléga bevonásával.
 
(9) Amennyiben az ellenőrzés körülményei nem zárják ki ennek lehetőségét, biztosítani kell, hogy a munkavállaló jelen lehessen az ellenőrzés során. 

(10) Ellenőrzés esetén az ellenőrzés előtt  tájékoztatni kell a munkavállalót arról, hogy milyen munkáltatói érdek és ok miatt kerül sor az ellenőrzésre, munkáltató részéről ki végezheti az ellenőrzést, - milyen szabályok szerint kerülhet sor ellenőrzésre (fokozatosság elvének betartásával, a jelen Szabályzatban foglaltak figyelembe vételével)) és mi az eljárás menete, - milyen jogai és jogorvoslati lehetőségei vannak a az e-mail fiók ellenőrzésével együtt járó adatkezeléssel kapcsolatban.

(11) Az ellenőrzés során kizárólag a munkavégzéssel, megrendelőkkel kapcsolatos levelekbe nézhet bele a munkáltató a céges e-mail-en folytatott levelezésbe, magánjellegű email megismerése tilos! 

(12) A magánjellegű levelek kizárása érdekében a munkáltató köteles minden szükséges lépést, intézkedést megtenni, így különösen, de nem kizárólagosan az alábbiakat:
a)	munkavállaló jelenlétének biztosítása, aki jelezni tudja, ha az adott levél magán jellegű
b)	a feladó, illetve az email tárgya alapján ellenőrzi a munkáltató, hogy az üzleti/céges vonatkozású-e 
c)	ha a munkavállaló külön mappát hoz létre a levelezésen belül, amelyet „magán jellegű”ként jelöl meg, úgy ezen mappa tartalmát a munkáltató nem ismerheti meg; 
d)	ha meghatározott időintervallumban történt jogsértő e-mail kiküldése, akkor kizárólag ezen időintervallumba eső e-mailek áttekintése lehet indokolt 

(13) Azon levelek tartalmát, amelyekről megállapítható, hogy nem magánjellegűek, hanem céges, üzleti levelek, a munkáltató korlátozás nélkül megismerheti. 

(14) A munkavállaló az e-mail fiók ellenőrzésével együtt járó adatkezeléssel kapcsolatban e szabályzatnak az érintett jogairól szóló fejezetében írt jogokkal élhet. 

(15) A munkavállaló tudomásul veszi, hogy a Társaság rendszergazdája, informatikai feladatokat ellátó munkatársa (személye) az informatikai rendszer védelme, karbantartása, javítása címén a levelek tartalmát elérheti, illetve az számára megismerhetővé válhat, pl. ha az adott levél vírust tartalmaz. Ezen személyek is azonban kizárólag az informatikai rendszer működőképessége és biztonsága érdekében feltétlenül szükséges adatokat ismerhetik meg, titoktartásra vonatkozó kötelezettségvállalás mellett!

4.2. Számítógép, laptop, tablet ellenőrzésével kapcsolatos adatkezelés

(1) A Társaság által a munkavállaló részére munkavégzés céljára rendelkezésre bocsátott számítógépet, laptopot, tabletet a munkavállaló elsődlegesen munkaköri feladata ellátására használhatja, az esetleges magánjellegű használat nem érintheti a munkavégzés hatékonyságát, illetve nem járhat a Társaság jogos érdekeinek sérelmével (pl. nem engedélyezett szoftverek telepítése, az eszköz informatikai biztonságát veszélyeztető cselekmények stb.). A használt számítástechnikai eszközök hardver- és szoftverkonfigurációját a munkavállalók nem módosíthatják. 

(2) Abban az esetben, ha a munkavállaló az eszközt magáncélra is használni kívánja, úgy az kizárólag abban az esetben lehetséges, ha ezt írásban jelzi a munkáltatói jogkör gyakorlója részére. Ebben az esetben a használt számítástechnikai eszközön a rendszergazda külön tárhelyet hoz létre, ahova a munkavállaló a magáncélú anyagait gyűjtheti. Ezen tárhely tartalma nem vizsgálható (figyelembe véve azonban a lentieket), róla mentés semmilyen időszakban nem készül, a munkaviszony megszűnését követően pedig automatikusan, a helyreállítás lehetősége nélkül törlésre kerül.

(3) A rendszergazda karbantartás, javítás, valamint az eszközök informatikai biztonságának megőrzése, védelme, biztosítása céljára minden céges számítástechnikai eszközre belépési jogosultsággal rendelkezik, azzal a megkötéssel, hogy az azon lévő adatokat, információkat kizárólag a munkájához (pl. az adott hiba elhárításához) feltétlenül szükséges mértékben, titoktartási kötelezettségvállalás mellett ismerheti meg. 

(4) A magáncélú tárhely kivételével munkáltató az ezen eszközökön tárolt adatokat ellenőrizheti, megismerheti, azzal, hogy ha mégis észleli, hogy a tárhelyen kívül magánjellegű adatok vannak, úgy ezek tartalmát nem ismerheti meg, hanem azonnal értesíteni kell az érintettet annak érdekében, hogy a magánjellegű tartalmat távolítsa el, vagy helyezze át az erre létrehozott tárhelyre.  Ezen eszközök munkáltató általi ellenőrzésére és jogkövetkezményire egyebekben az előbbi 4.1. (8) pont rendelkezései irányadók. 

(5) Az ellenőrzés, betekintés oka lehet különösen (a fentiek betartása mellett):
a) a rendelkezésre bocsátott eszköz megfelelő használatának ellenőrzése (pl., hogy nem engedélyezett szoftverek nincsenek telepítve)
b) eszköz karbantartása, megfelelő védelmének biztosítása
c) eszközön észlelt hibák, problémák kezelése, javítása
d) munkavállaló távolléte esetén, a munkavégzéssel kapcsolatos dokumentumok, adatok felhasználása a további munkavégzéshez a helyettesítésre kijelölt személy által. 

(6) Felügyelet nélkül, vagy munkaidő után olyan állapotban kell hagyni az eszközt (jelszavas védelem, kikapcsolás, stb…), hogy az azon tárolt információk jogtalan felhasználóktól védettek legyenek.

4.3. A munkahelyi internethasználat ellenőrzésével kapcsolatos adatkezelés 

A munkavállaló elsődlegesen a munkaköri feladatával kapcsolatos honlapokat tekintheti meg, az esetleges magánjellegű használat nem érintheti a munkavégzés hatékonyságát, illetve nem járhat a Társaság jogos érdekeinek sérelmével (pl. nem engedélyezett szoftverek telepítése, az eszköz informatikai biztonságát veszélyeztető cselekmények, honlapok megtekintése stb.). Tilos olyan oldalak látogatása, amelyek az alkalmazott eszköz biztonságát, védelmi rendszerét illetően veszélyforrást jelenthetnek (pl. szerencsejáték, vagy pornográf, vagy banki adat-ellenőrzést kínáló oldalak). A személyes célú munkahelyi internethasználat során figyelembe kell venni, hogy az ott végzett műveletek visszakövethetőek, ezeket azonban a Társaság kizárólag a jelen Szabályzatban foglalt esetekben ellenőrizheti. A látogatott oldalakon nem menthető el olyan regisztráció adatai (felhasználónév, jelszó) amelyek a munkavégzéssel nincsenek összefüggésben. 

(2) A munkaköri feladatként a Társaság nevében elvégzett internetes regisztrációk jogosultja a Társaság, a regisztráció során a társaságra utaló azonosítót, jelszót kell alkalmazni. Amennyiben a személyes adatok megadása is szükséges a regisztrációhoz, a munkaviszony megszűnésekor azok törlését köteles kezdeményezni a Társaság.

(3) A munkavállaló munkahelyi internethasználatát a munkáltató kizárólag az informatikabiztonsági szabályzatban előírt esetekben és módon ellenőrizheti (jogkövetkezményire az előbbi 4.1. (8) pont rendelkezései irányadóak).


4.4. Céges mobiltelefon használatának ellenőrzésével kapcsolatos adatkezelés

(1) A munkáltató által biztosított céges mobiltelefon elsődlegesen munkavégzés céljából használható, de nincs megtiltva annak jóhiszemű magáncélú használata. A jóhiszeműség megkérdőjeleződése esetén a munkavállaló bevonásával történik a hívások szétválogatása a bekért hívásrészletező alapján.

(2) A jóhiszemű használat azon esetekben kérdőjelezhető meg különösen, ha az érintett adott havi telefon használatának díja meghaladja a 10000- Ft-ot. Ez esetben, illetve, minden olyan esetben, mikor a jóhiszemű használat megkérdőjelezhető, a munkáltató jelzi azt a munkavállaló részére. Ebben az esetben a munkáltató a lekért hívásrészletezőt átadja a munkavállalónak, annak érdekében, hogy a magáncélú használat adatait felismerhetetlenné tegye. A még ki nem válogatott, a munkavállaló által nem „titkosított” hívásrészletező adatait a munkáltató nem nézheti meg! 

(2) A munkáltató előírhatja, hogy a jóhiszeműségen túlmutató magáncélú hívások költségeit a munkavállaló viselje.

(3) Az okostelefonok, illetve minden, a munkavállaló rendelkezésére bocsátott informatikai eszköz vonatkozásában  – függetlenül attól például, hogy a telefon a céges e-mail-hez hozzáférést biztosít-e -, az eszközt jelszavas védelemmel, és automatikus képernyőzárral kell ellátni. Ezen felül is, a munkavállaló felelős a rendelkezésére bocsátott informatikai eszközök, mobiltelefon fizikai védelméért, lopás elleni védelméért, és a megfelelő környezetben való használatáért. A mobil eszközt, illetve, ha az adott informatikai eszköz kivihető a Társaság területéről, tilos autóban őrizetlenül hagyni, nyilvános helyen lopás lehetőségének kitenni: például, de nem kizárólag asztal mellé letett táskában tárolni, bármilyen külső zsebben tárolni, lezáratlan belső zsebben tárolni. A mobil eszközt, illetve az informatikai eszközöket tilos úgy idegen hálózaton használni, hogy a felhasználó nem bizonyosodott meg az informatika által előírt adatvédelmi eszközök helyes működéséről az eszközön.

(4) A használt céges mobiltelefonok használata során figyelembe kell venni, hogy azok rengeteg információt tárolnak a tulajdonosról, ezért a munkavállaló fokozottan körültekintően járjon el a használata során (applikációk letöltése, útvonaltervezés, stb.), azzal, hogy a Társaság ezen adatokat nem követi és nem vizsgálja.

(5)	Abban az esetben, ha az érintett eszközt bármilyen okból vissza kell szolgáltatnia a munkavállalónak – pl. munkaviszony megszűnése -, úgy a készülék visszaadása előtt köteles a magánjellegű adatokat, információkat törölni az eszközről és az ahhoz tartozó SIM kártyáról. Ezt követően, a Társaság abból indul ki, hogy az eszközön hagyott telefonszámok üzleti jellegűek, azzal, hogy ha ennek ellenére bármelyik később magánjellegűnek bizonyul, úgy ezt az elérhetőséget a Társaság törli az eszközről. Emellett, az eszközön hagyott telefonos elérhetőségeken kívül a Társaság illetékes informatikai munkatársa az eszközön található beállításokat és adatokat véglegesen törli, így azok a későbbiekben már nem lesznek helyreállíthatóak.  
A  munkavállaló a telefonhoz, laptophoz kacsolódó esetleges regisztrált programokkal, azok külön lementett visszaállító adataival szintén kötelesek a fenti elkülönítést és törlést elvégezni és az követően megmaradt adatokat köteles a Munkáltató részére átadni.( akár azok belépési kódjainak átadásával is )  


5. Munkahelyi be- és kiléptetéssel kapcsolatos adatkezelés – a jelen pontban foglaltak kizárólag a székhely (címe: 2040 Budaörs, Kikelet utca 2. ) tekintetében alkalmazandóak.

5.1. Munka- vagy tagi jogviszonnyal rendelkezőkkel kapcsolatos adatkezelés

(1) Tekintettel arra, hogy az RF-IT székhelyén fontos üzleti titkokat tárol a Társaság, a Társaság munkavállalói beléptető rendszer használatával tudnak a cégcsoport székhelyére belépni. A be- és kilépés ellenőrzése személyenként kiadott rfid technológiájú beléptető kártya segítségével. Működtetéséről a munkavállalókat tájékoztatni kell, részletezve az adatkezelő személyét és az adatok kezelésének módját. Az erre vonatkozó információkat külön belső szabályzat, illetve a kapcsolódó tájékoztató tartalmazza.


(2) Az adatkezelés jogalapja munkavállalók esetében: a munkáltató jogos érdekeinek érvényesítése. A fontos üzleti titkok védelme érdekében a be- és kiléptetendő személyek jelen Szabályzatban rögzített feltételek melletti ellenőrzése arányos. 
 
(3) A személyes adatok kezelésének célja: a fontos üzleti titkok védelme, ill. az ezzel kapcsolatos vagyonvédelem.

(4) A személyes adatok címzettjei, illetve a lehetséges címzettek kategóriái: a Társaságnál munkáltatói jogok gyakorlására jogosult vezető, adatfeldolgozóként a Társaság vagyonvédelmi megbízottjának foglalkoztatottjai, azonban utóbbiak kizárólag a működtetéshez- üzemeltetéshez feltétlenül szükséges mértékben és módon ismerhetik meg ezeket az adatokat. Jogsértés észlelése esetén az illetékes hatóságok. 

(5) A személyes adatok kezelésének időtartama: 6 hónap.

5.2. Területre belépő más (jogviszonnyal nem rendelkező) személyek személyazonosságának ellenőrzése 

(1) A Társaságnál munka- vagy tagi jogviszonnyal nem rendelkezők (kívülről érkezők) személyes azonosítás nélkül, de csak vmely munkavállaló személyes kíséretében léphetnek be a székhelyre. 



6. Munkaviszony teljesítésével kapcsolatban átadható adatok

(1)A Társaság a munkavállalói, valamint, munkavégzésre irányuló egyéb jogviszonyban foglalkoztatott más személyei nevét, munkavégzéssel kapcsolatos elérhetőségeit (pl. munkavégzés kapcsán rendelkezésre bocsátott telefonos, email elérhetőség) a Társasággal gazdasági, üzleti kapcsolatban lévő partnerei részére megadhatja (pl.: vállalkozási szerződésben kapcsolattartóként kijelölés). Ezen adattovábbítás azonban minden esetben kizárólag a munkakörbe tartozó feladatok teljesítésével szorosan összefüggő, annak természetéből adódó és feltétlenül szükséges adatközlésekre terjed ki. 

(2)A Társaság által a munkavégzés céljából rendelkezésre bocsátott eszközök (pl. telefon, email) elérhetőségének adatai ilyen tovább adható adatok, függetlenül attól, hogy azok magán célú használata a Társaság Szabályzatainak betartása mellett engedélyezett. 

(3)Munkakörtől függően (pl. helyszíni munkavégzés esetén) előfordulhat, hogy olyan helyszínen (pl. építési terület) kell munkát végezni, amely kapcsán a helyszínre/épületbe történő belépéshez az érintett hely (épület) tulajdonosa, kezelője által előírt beléptetési szabályoknak is meg kell felelni. Ezen esetekben, a munkavállaló neve és a helyszín (épület) jellege (pl. állami szervek, bankok stb.) szerint feltétlenül szükséges adatai átadásra kerülhetnek, azzal, hogy a Társaság kiköti, hogy az érintett személy helyszínen történő alkalmazását követően a címzettnek a munkavállaló adatait azonnal törölnie kell, kivéve, ha az adatok további tárolását jogszabály írja elő (ezen esetekben a munkavállalókat külön tájékoztatni kell).

(4)Az érintett munkavállaló bármikor jelezheti a Társaság felé, hogy az adott címzett (partner) felé történő adattovábbítás személyiségi jogait bármilyen szempontból és indok miatt sérti, és tiltakozhat az adott címzett részére történő adattovábbítás ellen, amely esetben a Társaság az érintett adatainak továbbítását mellőzi, figyelembe véve a munkáltatót és a munkavállalókat az Mt. alapján terhelő együttműködési kötelezettségeket is.  


(5)Bizonyos munkakörök esetében – a munkakörbe tartozó feladatokkal összeegyeztethető módon és esetekben - a munkavállalónak számolnia kell azzal, hogy neve, céges telefonszáma, céges e-mail címe, stb. bizonyos dokumentumokon, helyszíneken megjelenjenek. 

(6)A munkavállalói adatok kizárólag a munkakörbe tartozó feladatok teljesítése érdekében, valamint azzal összefüggésben, kizárólag a feltétlenül szükséges és a munkakör természetéből adódó mértékben, módon ismerhetőek meg harmadik személyek által. Az adatközlés nem vonatkozhat semmilyen olyan esetre, módra, amellyel a munkavállaló az érintett munkakör kapcsán ésszerűen ne számolhatna. 

(7)Adatkezelés és továbbítás alapja: jogszabályon alapuló (az adott jogintézmény természetéből következő), az Mt. 42. § (2) bekezdésében foglaltak teljesíthetősége (A munkaszerződés alapján a) a munkavállaló köteles a munkáltató irányítása szerint munkát végezni, b) a munkáltató köteles a munkavállalót foglalkoztatni és munkabért fizetni). A munkaviszony fennállása, és a feleket terhelő kötelezettségek teljesítése, és jogosultságok érvényesítésével természetszerűleg összefüggő megismerési módok keretein belül.

(8)Lehetséges címzettek: üzleti, szerződéses partnerek



IV. FEJEZET
SZERZŐDÉSHEZ KAPCSOLÓDÓ ADATKEZELÉSEK

1.	Közös szabályok

(1)	A Társaság az üzleti, gazdasági tevékenységével (pl. informatikai szolgáltatás nyújtására vonatkozó, vagy bármilyen egyéb típusú szerződések teljesítése, megrendelések fogadása, szerződést megelőző egyeztetések, teljesítéssel kapcsolatos panaszügyek stb.) összefüggésben a vele ügyfél/szerződéses kapcsolatban álló, illetve, ilyen kapcsolatot létesíteni kívánó személyek (jogi személyek esetén a jogi személyt képviselő, illetve az érdekükben eljáró személyek – pl. munkavállalói, kapcsolattartói stb.) adatait megismeri. 

(2)	Adatkezelés célja: 
a)	szerződések (üzleti kapcsolat) létesítése és teljesítése, valamint az ezekkel összefüggő egyéb kötelezettségek teljesítése (pl. szállítás/beszerzés szervezése, számlázás/számlafizetés, panaszügyek kezelése, jótállási/szavatossági igények intézése stb.) 
b)	üzleti kapcsolattartás
c)	ügyfelek azonosítása (jogi személyek képviselőinek azonosítása), 2017. évi LIII. törvény (Pmt). 6.§. (1) bekezdés szerinti átvilágítása. 
(3)	Az adatkezelés, valamint az esetleges továbbítás jogalapjai (jogviszonytól és személytől függően): a) a szerződés teljesítése, ideértve a szerződés megkötését megelőzően az érintett kérésére történő lépések megtételéhez szükséges adatkezeléseket is; b) Ptk-ban rögzített megfelelő jogintézmény (pl. vállalkozási szerződés teljesítése), Számviteli tv., egyéb adójogszabályok és jogi kötelezettségen alapuló adatkezelések, Pmt (2017. évi LIII. törvény).



2.	Közvetlenül szerződő, természetes személy partner

(1)	A Társaság a IV. Fejezet 1. pont (2) bekezdés alatt megjelölt célokból kezeli a vele vevőként, szállítóként, egyéb szerződéses/üzleti partnerként közvetlenül szerződött természetes személy lentebb megjelölt adatait. 

(2)	Kezelhető adatok köre: név, születési név, születési idő, anyja neve, lakcíme, adóazonosító jele, adószám, vállalkozói, őstermelői igazolvány száma, személyi igazolvány száma, székhely, telephely címe, telefonszám, e-mail cím, honlap-cím, bankszámlaszám, vevőszám (ügyfélszám, rendelésszám), online azonosító (vevők, szállítók listája, törzsvásárlási listák), illetve, az adott jogviszonyhoz, üzleti kapcsolathoz természetszerűleg hozzátartozó adatok. Ezen adatkezelés jogszerűnek minősül akkor is, ha az adatkezelés a szerződés megkötését, üzleti kapcsolat létesítését megelőzően kérésére történő lépések megtételéhez szükséges. 

(3)	A személyes adatok lehetséges címzettjei: a Társaság ügyfélkiszolgálással, ügyfélszolgálattal, kapcsolattartással, az adott jogviszony teljesítésével kapcsolatos feladatokat ellátó munkavállalói, könyvelési, adózási feladatokat ellátó munkavállalói, és adatfeldolgozói. A személyes adatok adatfeldolgozásra átadásra kerülnek adózás, könyvelés céljából a társaság által megbízott könyvelő irodának, postázás szállítás céljából a Magyar Postának, illetve a megbízott futárszolgálatnak

(4)	A személyes adatok tárolásának időtartama: a szerződés (ügyfélkapcsolat) megszűnését követő 8 év.  

(5)	A jelen pont szerinti esetekben az adatokat a természetes személy ügyfél közvetlenül adja meg a Társaság részére. 

3.	Jogi személy ügyfelek, vevők, szállítók természetes személy képviselőinek, kapcsolattartóinak, munkatársainak elérhetőségi adatai 

(1)	A kezelhető személyes adatok köre: a természetes személy neve, címe, telefonszáma, e-mail címe, online azonosítója, illetve, az adott jogviszonyhoz természetszerűleg hozzátartozó adatok.
 
(2)	A személyes adatok kezelésének célja: lásd IV. fejezet 1. pont (2) bekezdés alatt megjelölteket

(3)	A személyes adatok címzettjei, illetve a címzettek kategóriái: a Társaságnak az érintett szerződéssel,  ügyfélszolgálattal, ügyfélkiszolgálással, kapcsolattartással és könyveléssel kapcsolatos feladatokat ellátó munkavállalói, és adatfeldolgozói, az érintett jogviszony teljesítésében érintett munkavállalók, személyek.

(4)	A személyes adatok tárolásának időtartama: az üzleti (szerződéses) kapcsolat, illetve az érintett képviselői minőségének fennállását követő 8 évig. 

(5)	Mindazon esetekben, mikor valamely természetes személy egy jogi személy partner képviselőjeként, kapcsolttartójaként, munkatársaként veszi fel a kapcsolatot (vagy kerül kapcsolatba) a Társasággal, illetve, az üzleti partnertől kap ilyen adatokat, úgy a partner köteles biztosítani azt, hogy az érintettek adatai a Társaság részére átadhatóak, illetve általa felhasználhatóak, megismerhetőek legyenek. 

(6)	Abban az esetben, ha az érintett személy a Társaság felé akként nyilatkozik, vagy bármilyen módon a Társaság tudomására jut, hogy az érintett személlyel az adott ügylet, partner vonatkozásában a kapcsolat (már) nem vehető fel (pl. mert munkaviszonya megszűnt, áthelyezték, vagy esetleg akként nyilatkozik, hogy nem is adhatták volna ki adatait stb.), úgy a Társaság az adott személlyel történő kapcsolattartás minden formáját azonnal megszakítja és értesít minden olyan személyt, akik az érintett személy adatait megismerték. Utóbbi kapcsán az információ valóságát a Társaság nem köteles és nem is jogosult vizsgálni, azt a partner közvetlenül az érintett személlyel köteles tisztázni. 

(7) Partnerek által hozzáférhető adatok (alkalmazandó mind a jogi személy, illetve természetes személy partnerekre is)

A Társaság saját üzleti, szerződéses partnereitől is megköveteli, hogy azon személyek, munkavállalók adatait (pl. nevét, email elérhetőségét), amelyeket az üzleti/szerződéses kapcsolatuk során megismernek, szigorúan bizalmasan, a vonatkozó jogszabályi előírások betartása mellett, a (pl. az adott szerződés teljesítéséhez) feltétlenül szükséges mértékben kezeljék, valamint, hogy az ehhez szükséges megfelelő biztonsági intézkedéseket is megtegyék. Szigorúan tilos a megengedett céltól eltérően (pl. magáncélú megkeresésekre) az adatokat felhasználni!

Ahogyan a Társaság szervezeti egységeinél személyes adatok kezelését végző munkavállalók kötelesek a megismert személyes adatokat bizalmasan kezelni, úgy erre a partner munkavállalói, érdekében eljáró személyei is kötelesek.

Abban az esetben, ha a Társaság jelzi, hogy valamely munkavállalója, érdekében eljáró személye már nem áll a Társaság alkalmazásában, vagy a továbbiakban nem látja el az addig betöltött pozícióját, úgy a partner köteles ezen személy személyes adatait törölni (felismerhetetlenné tenni), valamint a továbbiakban semmilyen módon nem kísérelheti meg az érintettel a kapcsolat felvételét. Emellett, haladéktalanul köteles erről minden olyan személyt értesíteni, akik az érintett személy adatait megismerhették.  

(8) Adattovábbítás (alkalmazandó mind a jogi személy, illetve természetes személy partnerekre is)

A Társaság szerződései teljesítése során jogosult arra, hogy a szerződésből eredő kötelezettségeit és követeléseit átruházza akár kapcsolt vállalkozására, akár harmadik személyre. Az ilyen szerződés-átruházás alapján a kezelt adatok is megfelelően átadásra kerülnek.

3.	Látogatói adatkezelés a Társaság honlapján sütik (cookie) alkalmazása

A Társaság a honlapján jelenleg semmilyen sütit (cookie-t) nem használ, a látogatókról semmilyen adatot nem rögzít. 


V. FEJEZET 
JOGI KÖTELEZETTSÉGEN ALAPULÓ ADATKEZELÉSEK

1. Adatkezelés adó- és számviteli kötelezettségek teljesítése céljából 

(1) A Társaság jogi kötelezettség teljesítése jogcímén, törvényben előírt adó és számviteli kötelezettségek teljesítése (könyvelés, adózás) céljából  kezeli a vevőként, szállítóként vele üzleti kapcsolatba lépő természetes személyek törvényben meghatározott  adatait. A kezelt adatok az általános forgalmi adóról szóló 2017. évi CXXVII. tv. 169.§, és 202.§-a alapján különösen: adószám, név, cím, bankszámlaszám, adózási státusz, a számvitelről szóló 2000. évi C. törvény 167.§-a alapján:  név, cím, a gazdasági műveletet elrendelő személy vagy szervezet megjelölése, az utalványozó és a rendelkezés végrehajtását igazoló személy; a készletmozgások bizonylatain és a pénzkezelési bizonylatokon az átvevő, az ellennyugtákon a befizető aláírása, a személyi jövedelemadóról szóló 1995. évi CXVII. törvény alapján: vállalkozói igazolvány száma, őstermelői igazolvány száma, adóazonosító jel. 

(2) A személyes adatok tárolásának időtartama a jogalapot adó jogviszony megszűnését követő 8 év. 

(3) A személyes adatok címzettjei: a Társaság adózási, könyvviteli, bérszámfejtési, társadalombiztosítási feladatait ellátó munkavállalói és adatfeldolgozói. 

2. Kifizetői adatkezelés 

(1) A Társaság jogi kötelezettség teljesítése jogcímén, törvényben előírt adó és járulékkötelezettségek teljesítése (adó-, adóelőleg, járulékok megállapítása,  bérszámfejtés, társadalombiztosítási, nyugdíj ügyintézés)  céljából kezeli azon érintettek – munkavállalók, családtagjaik, foglalkoztatottak, egyéb juttatásban részesülők – adótörvényekben előírt személyes adatait, akikkel kifizetői (2017:CL. törvény az adózás rendjéről (Art.) 7.§ 31.)  kapcsolatban áll. A kezelt adatok körét az Art. 50.§-a határozza meg, külön is kiemelve ebből:  a természetes személy természetes személyazonosító adatait (ideértve az előző nevet és a titulust is), nemét, állampolgárságát, a természetes személy adóazonosító jelét, társadalombiztosítási azonosító jelét (TAJ szám), bankszámlaszám, költséghányad. Amennyiben az adótörvények ehhez jogkövetkezményt fűznek, a Társaság kezelheti a munkavállalók egészségügyi (Szja tv. 40.§) adatait adó és járulékkötelezettségek teljesítés (bérszámfejtés, társadalombiztosítási ügyintézés) céljából.

(2) A személyes adatok tárolásának időtartama a jogalapot adó jogviszony megszűnését követő 8 év. 

(3) A személyes adatok címzettjei: a Társaság adózási, bérszámfejtési, társadalombiztosítási (kifizetői) feladatait ellátó munkavállalói és adatfeldolgozói. 

3. A Levéltári törvény szerint maradandó értékű iratokra vonatkozó adatkezelés 

(1) A Társaság jogi kötelezettsége teljesítése jogcímén kezeli a köziratokról, a közlevéltárakról és a magánlevéltári anyag védelméről szóló 1995. évi LXVI. törvény (Levéltári törvény) szerint maradandó értékűnek minősülő iratait abból a célból, hogy  a Társaság irattári anyagának maradandó értékű része  épségben és használható állapotban a jövő nemzedékei számára is fennmaradjon. Az adattárolás ideje: a közlevéltár részére történő átadásig. 

(2) A személyes adatok címzettjeire és az adatkezelés egyéb kérdéseire a Levéltári törvény irányadó. 

4. Adatkezelés pénzmosás elleni kötelezettségek teljesítése céljából

(1) A Társaság jogi kötelezettség teljesítése jogcímén, pénzmosás és terrorizmus-finanszírozása megelőzése és megakadályozása céljából kezeli ügyfelei, ezek képviselői, és a tényleges  tulajdonosoknak a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvényben (Pmt.)  meghatározott adatait: a) természetes személy a) családi és utónevét, b) születési családi és utónevét, c) állampolgárságát, d) születési helyét, idejét, e) anyja születési nevét, f) lakcímét, ennek hiányában tartózkodási helyét, g) azonosító okmányának típusát és számát; lakcímet igazoló hatósági igazolványa számát,  a bemutatott okiratok másolatát. (7.§).

(2) A személyes adatok címzettjei: a Társaság ügyfélkiszolgálással kapcsolatos feladatokat ellátó munkavállalói, a Társaság vezetője és a Társaság Pmt. szerinti kijelölt személye, adatfeldolgozója. 

(3) A személyes adatok tárolásának időtartama az üzleti kapcsolat megszűnésétől, illetve az ügyleti megbízás teljesítésétől számított 8 év.  (Pmt. 56.§(2))


VI. FEJEZET
ADATBIZONSÁGI INTÉZKEDÉSEK

1.  Adatbiztonsági intézkedések

(1)  A Társaság valamennyi célú és jogalapú adatkezelése vonatkozásában a személyes adatok biztonsága érdekében mind a papír alapú, mind pedig az elektronikusan kezelt adatok tekintetében köteles megtenni azokat a technikai és szervezési intézkedéseket és kialakítani azokat az eljárási szabályokat, amelyek a Rendelet és az Infotv., érvényre juttatásához szükségesek. Az adatbiztonsági követelmények betartásáról a jelen Szabályzaton túl a Társaság külön belső utasításokkal, szabályzatokkal gondoskodik. 

(2) A Társaság papír alapon és számítógépes hálózaton is tárol adatokat. Az Adatkezelő az adatokat megfelelő intézkedésekkel védi a véletlen vagy jogellenes megsemmisítés, elvesztés, megváltoztatás, sérülés, jogosulatlan nyilvánosságra hozatal vagy az azokhoz való jogosulatlan hozzáférés ellen. 

(3) A Társaság a személyes adatokat bizalmas adatként minősíti és kezeli. A munkavállalókkal a személyes adatok kezelésére vonatkozóan titoktartási kötelezettséget ír elő, amelyre a 8. számú melléklet szerinti kikötést kell alkalmazni.   A személyes adatokhoz való hozzáférést a Társaság jogosultsági szintek megadásával korlátozza. Emellett, a Társaság szerződéses partnereitől, munkavégzésre irányuló egyéb jogviszonyban álló személyeitől is megköveteli az esetlegesen részükre átadott, illetve általuk hozzáférhető, megismerhető személyes adatok megfelelő kezelését. 

(4) A Társaság az informatikai rendszereket tűzfallal védi, és vírusvédelemmel látja el. 

(5) A Társaság az elektronikus adatfeldolgozást, nyilvántartást számítógépes program útján végzi, amely megfelel az adatbiztonság követelményeinek. A program biztosítja, hogy az adatokhoz csak célhoz kötötten, ellenőrzött körülmények között csak azon személyek férjenek hozzá, akiknek a feladataik ellátása érdekében erre szükségük van.

(6) A személyes adatok automatizált feldolgozása során az adatkezelő és az adatfeldolgozó további intézkedésekkel biztosítja: 
a) a jogosulatlan adatbevitel megakadályozása; 
b) az automatikus adatfeldolgozó rendszerek jogosulatlan személyek általi, adatátviteli berendezés segítségével történő használatának megakadályozása; 
c) annak ellenőrizhetősége és megállapíthatósága, hogy a személyes adatokat adatátviteli berendezés alkalmazásával mely szerveknek továbbították vagy továbbíthatják; 
d) annak ellenőrizhetősége és megállapíthatósága, hogy mely személyes adatokat, mikor és ki vitte be az automatikus adatfeldolgozó rendszerekbe; 
e) a telepített rendszerek üzemzavar esetén történő helyreállíthatósága és 
f) azt, hogy az automatizált feldolgozás során fellépő hibákról jelentés készüljön.

(7) A Társaság a személyes adatok védelme érdekében gondoskodik az elektronikus úton folytatott bejövő és kimenő kommunikáció biztonságának ellenőrzéséről. 

(8) A folyamatban levő munkavégzés, feldolgozás alatt levő iratokhoz csak az illetékes ügyintézők férhetnek hozzá, a személyzeti, a bér- és munkaügyi és bármilyen egyéb személyes adatokat tartalmazó iratokat biztonságosan elzárva kell tartani. 

(9) Az adatbiztonság érdekében fokozottan ügyelni kell arra, hogy a munkavégzés során ne maradjanak érzékeny, személyes adattal bíró dokumentumok az asztalon illetve a munkavégzés befejeztével minden dokumentum megfelelően zárt helyre kerüljön, ezzel biztosítva az adatok sértetlenségét!

(10)Azokat a dokumentumok, amelyeket a Társaság jogosult/köteles megőrizni, archiválásra kerülnek, amelyek szintén jól zárható és kizárólag az arra jogosultak által elérhető helyiségben kerülnek elhelyezésre. 

(11) Biztosítani kell az adatok és az azokat hordozó eszközök, iratok megfelelő fizikai védelmét. 

(12)A Társaság elektronikus adattároló rendszerein szükségszerűen felmerülnek időszakos karbantartási munkák, melyek során a karbantartást végző saját munkavállalók, vagy harmadik személy megbízottak a tárolt adatokhoz időlegesen – a karbantartás tartamára – hozzáférhetnek, azonban azokat nem vizsgálhatják, nem másolhatják, nem figyelhetik meg. Ezekre az esetekre a Társaság minden esetben megfelelő titoktartási kötelezettségvállalás előírásával is biztosítja az adatok megfelelő védelmét.

(13) Annak érdekében, hogy ne történhessen visszaélés a papíralapú személyes adatokkal az erre jogosult személy szúrópróbaszerűen ellenőrizni a szabály betartását!

(14)Társaságon belüli adattovábbítás: a Társaság szervezeti rendszerén belül személyes adatok – a feladat elvégzéséhez feltétlenül szükséges mértékben és ideig – csak olyan szervezeti egységekhez és munkavállalókhoz továbbíthatók, akik a munkavállalókkal, illetve az adott szerződések teljesítésével kapcsolatos adminisztratív, ill. szervezeti feladatokat látnak el. 


VII. FEJEZET
A TÁRSASÁG ADATFELDOLGOZÓ TEVÉKENYSÉGE

1. Adatfeldolgozó tevékenységek 

Az RF-IT az alábbi tevékenységek tekintetében végez adatfeldolgozást:
6209 - Egyéb információ-technológiai szolgáltatás
	8299 '08
	M.n.s. egyéb kiegészítő üzleti szolgáltatás



Az RF-IT üzleti tevékenysége során olyan működése szükségszerű részeként olyan adattartalmakat ismerhet meg, melyek személyes adatokat is tartalmazhatnak. Ezen adatokat az RF-IT üzleti partnereitől, mint adatkezelőktől kaphatja adatfeldolgozás céljára, illetve az üzleti partnere megbízásából és üzleti partnere képviseletében maga is felveheti, begyűjtheti.   Függetlenül attól, hogy az adatokat ki biztosítja, az RF-IT kizárólag az adatkezelő képviseletében és nevében végez bárminemű tevékenységet ezen adatokkal.

2. Adatfeldolgozói garancianyújtás 

(1) A Társaság adatfeldolgozóként garantálja – különösen a szakértelem, a megbízhatóság és az erőforrások tekintetében – hogy a Rendelet követelményeinek teljesülését biztosító technikai és szervezési intézkedéseket végrehajtja,  ideértve az adatkezelés biztonságát is.

(2) Az Adatfeldolgozó tevékenysége során biztosítja, hogy az érintett személyes adatokhoz való hozzáférésre feljogosított személyek – ha jogszabályon alapuló megfelelő titoktartási kötelezettség hatálya alatt egyébként nem állnak – az általuk megismert személyes adatok vonatkozásában titoktartási kötelezettséget vállaljanak.    Az alkalmazandó Titoktartási nyilatkozat szövegét jelen szabályzat 10/1. számú almelléklete tartalmazza.

 (3) A Társaság megfelelő hardver és szoftver eszközökkel rendelkezik az adatkezelés jogszerűségének és az érintettek jogai védelmének biztosítására alkalmas műszaki és szervezési intézkedések végrehajtására kötelezettséget vállal.



(4) A Társaság az állami szervekkel való elektronikus kapcsolattartás jogi és technikai feltételeivel rendelkezik. 

(5) Társaságunk vállalja, hogy a megbízó (azaz az adatkezelő) rendelkezésére bocsát minden olyan információt, amely az adatfeldolgozó igénybevételére vonatkozó jogi rendelkezéseknek való megfelelés igazolásához szükséges.

3.  A megbízó (adatkezelő) kötelezettségei és jogai

(1) Adatkezelő jogosult ellenőrizni Adatfeldolgozónál a szerződés szerinti tevékenység végrehajtását. 

(2) Adatkezelőnek a szerződésben meghatározott feladatokkal kapcsolatos utasításai jogszerűségéért az Adatkezelőt terheli felelősség, ugyanakkor az Adatfeldolgozó köteles haladéktalanul jelezni az Adatkezelőnek, amennyiben Adatkezelő utasítása vagy annak végrehajtása jogszabályba ütközne. 

(3) Az Adatkezelő kötelezettsége, hogy az érintett természetes személyeket jelen szerződés szerinti adatfeldolgozásról tájékoztassa, ha jogszabály előírja, hozzájárulásukat beszerezze. 

4. A Társaság, mint adatfeldolgozó kötelezettségei és jogai 

(1) Utasítási jog: Az Adatfeldolgozó tevékenysége során kizárólag az Adatkezelő írásbeli utasítása alapján jár el. 

(2) Titoktartás: Az Adatfeldolgozó tevékenysége során biztosítja, hogy az érintett személyes adatokhoz való hozzáférésre feljogosított személyek – ha jogszabályon alapuló megfelelő titoktartási kötelezettség hatálya alatt egyébként nem állnak – az általuk megismert személyes adatok vonatkozásában titoktartási kötelezettséget vállaljanak.   

(3) Adatbiztonság:  Az Adatfeldolgozó a tudomány és technológia állása és a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja. Az Adatfeldolgozó intézkedéseket hoz annak biztosítására, hogy az irányítása alatt eljáró, a személyes adatokhoz hozzáféréssel rendelkező természetes személyek kizárólag az adatkezelő utasításának megfelelően kezelhessék az említett adatokat, kivéve, ha az ettől való eltérésre uniós vagy tagállami jog kötelezi őket. Az Adatfeldolgozó gondoskodik  arról, hogy a tárolt adatokhoz belső rendszeren keresztül vagy közvetlen hozzáférés útján kizárólag az arra feljogosított személyek, és kizárólag az adatkezelés céljával összefüggésben férjenek hozzá. Az Adatfeldolgozó gondoskodik a felhasznált eszközök szükséges, rendszeres karbantartásáról, fejlesztéséről. Az adatokat tároló eszközt megfelelő fizikai védelemmel ellátott zárt helyiségben helyezi el,  gondoskodik annak fizikai védelméről is. Adatfeldolgozó a szerződésben meghatározott feladatok ellátása érdekében megfelelő ismerettel és gyakorlattal rendelkező személyeket köteles igénybe venni. Köteles továbbá gondoskodni az általa igénybe vett személyek felkészítéséről a betartandó adatvédelmi jogszabályi rendelkezések,  a jelen szerződésben foglalt kötelezettségek, valamint az adatfelvétel célja és módja tekintetében. 

(4) További adatfeldolgozó igénybevétele:  Az Adatfeldolgozó vállalja, hogy további adatfeldolgozót csak a Rendeletben és az Infotv-ben meghatározott feltételek teljesítése mellett vesz igénybe.  Az Adatfeldolgozó a további adatfeldolgozó igénybe vételét megelőzően tájékoztatja az adatkezelőt a további adatfeldolgozó személyéről, valamint a további adatfeldolgozó által végzendő tervezett feladatokról. Ha az adatfeldolgozó bizonyos, az adatkezelő nevében végzett konkrét adatkezelési tevékenységekhez további adatfeldolgozó szolgáltatásait is igénybe veszi, erre köteles írásba foglalt szerződést kötni, és abban  a további adatfeldolgozóra is ugyanazokat az adatvédelmi kötelezettségeket  telepíteni, mint amelyek az adatkezelő és az adatfeldolgozó között létrejött jogviszonyban szerepelnek. Ha a további adatfeldolgozó nem teljesíti adatvédelmi kötelezettségeit, az őt megbízó adatfeldolgozó teljes felelősséggel tartozik az adatkezelő felé a további adatfeldolgozó kötelezettségeinek a teljesítéséért.
(5) Együttműködés az Adatkezelővel:

a) A Társaság, mint adatfeldolgozó tevékenysége során minden megfelelő eszközzel segíti az Adatkezelőt az érintettek jogai érvényesítésének elősegítése, ezzel kapcsolatos kötelezettségei teljesítése érdekében.

b) A Társaság, mint Adatfeldolgozó segíti az adatkezelőt a Rendelet 32–36. cikk (Adatbiztonság, Adatvédelmi hatásvizsgálat és előzetes konzultáció)  szerinti kötelezettségek teljesítésében, figyelembe véve az adatkezelés jellegét és az adatfeldolgozó rendelkezésére álló információkat.

c)	A Társaság, mint adatfeldolgozó az adatkezelő rendelkezésére bocsát minden olyan információt, amely a Rendelet 28. cikkében (Az adatfeldolgozó) meghatározott kötelezettségek teljesítésének igazolásához szükséges, továbbá amely lehetővé teszi és elősegíti az adatkezelő által vagy az általa megbízott más ellenőr által végzett auditokat, beleértve a helyszíni vizsgálatokat is. Ezen ponttal kapcsolatban az adatfeldolgozó haladéktalanul tájékoztatja az adatkezelőt, ha úgy véli, hogy annak valamely utasítása sérti ezt a rendeletet vagy a tagállami vagy uniós adatvédelmi rendelkezéseket.

5. A Társaság adatfeldolgozási tevékenységének általános szerződési feltételei 
(1) A Társaság a megbízóval írásbeli támogatási/üzemeltetési/karbantartási szerződést ( Fő szerződés) köt. Ezen Fő szerződés egyebek mellett tartalmazza azokat a szolgáltatásokat is, melyeket a Társaság, mint adatfeldolgozó lát el. 
(2) A Társaság adatfeldolgozási tevékenységének feltételeit jelen szabályzat 10. számú mellékletében foglalt – a Társaság által cégszerűen aláírt - adatfeldolgozói kötelezettségvállalási nyilatkozat – és annak almellékletei - tartalmaznak, melyben foglaltak betartásához a Társaság kötve van. 






VIII. FEJEZET
ADATVÉDELMI INCIDENSEK KEZELÉSE

1. Az adatvédelmi incidens fogalma

(1) Adatvédelmi incidens: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi; (Rendelet 4. cikk 12.) 

(2) A leggyakoribb jelentett incidensek lehetnek például: a laptop vagy mobil telefon elvesztése,  személyes adatok nem biztonságos tárolása; adatok nem biztonságos továbbítása,  ügyfél- és vevő- partnerlisták illetéktelen másolása, továbbítása, szerver elleni támadások, honlap feltörése. 

2. Adatvédelmi incidensek kezelése, orvoslása  

(1) Adatvédelmi incidensek megelőzése, kezelése, a vonatkozó jogi előírások betartása a Társaság, a Társaság minden munkavállalójának, munkavégzésre irányuló egyéb jogviszonyban foglalkoztatott személyének, valamint a Társasággal szerződéses kapcsolatban lévő és az adatokhoz jogszerűen hozzáférő személy (társaság) feladata és kötelezettsége. 

(2) Az informatikai rendszereken naplózni kell a hozzáféréseket és hozzáférési kísérleteket, és ezeket folyamatosan elemezni kell, ezek által ugyanis az esetleges incidensek jól észrevehetőek és visszakövethetőek.

(3) Amennyiben az (1) bekezdésben megjelölt bármely személy (társaság) a feladataik ellátása során adatvédelmi incidenst, vagy arra utaló, illetve, ezzel fenyegető eseményt észlelnek, haladéktalanul értesíteniük kell az illetékes személyt, a következők szerint. 
a) munkavállalók a munkáltatói jogkör gyakorlóját
b) minden egyéb személy, szervezet a következő elérhetőségen köteles megtenni a bejelentést nadai.david@rfit.hu e-mail címén az Általános Adatkezelési Tájékoztatóban megadott elérhetőségen
Az incidens jellegétől függően (így pl. ha az incidens adatok elvesztésének, ellopásának stb. közvetlen veszélyével fenyeget) egyidejűleg telefonos értesítés is szükséges, szintén az Általános Adatkezelési Tájékoztatóban megadott elérhetőségre: [nadai.david@rfit.hu]

 (4) Adatvédelmi incidens bejelentése esetén a Társaság vezetője – az informatikai, pénzügyi és működési vezető bevonásával – haladéktalanul megvizsgálja a bejelentést, ennek során azonosítani kell az incidenst, el kell dönteni, hogy valódi incidensről, vagy téves riasztásról van szó.  Meg kell vizsgálni és meg kell állapítani: 
a. az incidens bekövetkezésének időpontját és helyét, 
b. az incidens leírását, körülményeit, hatásait, 
c. az incidens során kompromittálódott adatok körét, számosságát, 
d. a kompromittálódott adatokkal érintett személyek körét, 
e. az incidens elhárítása érdekében tett intézkedések leírását, 
f. a kár megelőzése, elhárítása, csökkentése érdekében már megtett intézkedések leírását.

(5) Adatvédelmi incidens bekövetkezése esetén az érintett rendszereket, személyeket, adatokat be kell határolni és el kell különíteni és gondoskodni kell az incidens bekövetkezését alátámasztó bizonyítékok begyűjtéséről és megőrzéséről. Ezt követően lehet megkezdeni a károk helyreállítását és a jogszerű működés visszaállítását.

3. Adatvédelmi incidensek nyilvántartása 

(1) Az  adatvédelmi incidensekről nyilvántartást kell vezetni, amely tartalmazza: 
a)  az érintett személyes adatok körét, 
b)  az adatvédelmi incidenssel érintettek körét és számát, 
c)  az adatvédelmi incidens időpontját, 
d)  az adatvédelmi incidens körülményeit, hatásait, 
e) az adatvédelmi incidens orvoslására megtett intézkedéseket, 
f) az adatkezelést előíró jogszabályban meghatározott egyéb adatokat. 

(2) A nyilvántartásban szereplő adatvédelmi incidensekre vonatkozó adatokat 5 évig meg kell őrizni.  


IX. FEJEZET
AZ ÉRINTETT SZEMÉLY JOGAI

Előzetes tájékozódáshoz való jog
Az érintett jogosult arra, hogy az adatkezeléssel összefüggő tényekről és információkról az adatkezelés megkezdését megelőzően tájékoztatást kapjon 


A) Rendelkezésre bocsátandó információk, ha a személyes adatokat az érintettől gyűjtik

1. Ha az érintettre vonatkozó személyes adatokat az érintettől gyűjtik, az adatkezelő a személyes adatok megszerzésének időpontjában az érintett rendelkezésére bocsátja a következő információk mindegyikét:
a) az adatkezelőnek és – ha van ilyen – az adatkezelő képviselőjének a kiléte és elérhetőségei;
b) az adatvédelmi tisztviselő elérhetőségei, ha van ilyen;
c) a személyes adatok tervezett kezelésének célja, valamint az adatkezelés jogalapja;
d) a Rendelet 6. cikk (1) bekezdésének f) pontján (jogos érdek érvényesítés) alapuló adatkezelés esetén, az adatkezelő vagy harmadik fél jogos érdekei;
e) adott esetben a személyes adatok címzettjei, illetve a címzettek kategóriái, ha van ilyen;
f) adott esetben annak ténye, hogy az adatkezelő harmadik országba vagy nemzetközi szervezet részére kívánja továbbítani a személyes adatokat, továbbá a Bizottság megfelelőségi határozatának léte vagy annak hiánya, vagy a Rendelet 46. cikkben, a 47. cikkben vagy a 49. cikk (1) bekezdésének második albekezdésében említett adattovábbítás esetén a megfelelő és alkalmas garanciák megjelölése, valamint az azok másolatának megszerzésére szolgáló módokra vagy az azok elérhetőségére való hivatkozás.

2.   Az 1. pontban említett információk mellett az adatkezelő a személyes adatok megszerzésének időpontjában, annak érdekében, hogy a tisztességes és átlátható adatkezelést biztosítsa, az érintettet a következő kiegészítő információkról tájékoztatja:
a) a személyes adatok tárolásának időtartamáról, vagy ha ez nem lehetséges, ezen időtartam meghatározásának szempontjairól;
b) az érintett azon jogáról, hogy kérelmezheti az adatkezelőtől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint az érintett adathordozhatósághoz való jogáról;
c) a Rendelet 6. cikk (1) bekezdésének a) pontján (az érintett hozzájárulása)  vagy a 9. cikk (2) bekezdésének a) pontján (az érintett hozzájárulása)   alapuló adatkezelés esetén a hozzájárulás bármely időpontban történő visszavonásához való jog, amely nem érinti a visszavonás előtt a hozzájárulás alapján végrehajtott adatkezelés jogszerűségét;
d) a felügyeleti hatósághoz címzett panasz benyújtásának jogáról;
e) arról, hogy a személyes adat szolgáltatása jogszabályon vagy szerződéses kötelezettségen alapul vagy szerződés kötésének előfeltétele-e, valamint hogy az érintett köteles-e a személyes adatokat megadni, továbbá hogy milyen lehetséges következményeikkel járhat az adatszolgáltatás elmaradása;
f) a Rendelet 22. cikk (1) és (4) bekezdésében említett automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozóan érthető információk, hogy az ilyen adatkezelés milyen jelentőséggel, és az érintettre nézve milyen várható következményekkel bír.

3.  Ha az adatkezelő a személyes adatokon a gyűjtésük céljától eltérő célból további adatkezelést kíván végezni, a további adatkezelést megelőzően tájékoztatnia kell az érintettet erről az eltérő célról és a (2) bekezdésben említett minden releváns kiegészítő információról.

4.   Az 1-3. pontok nem alkalmazandó, ha és amilyen mértékben az érintett már rendelkezik az információkkal.
(Rendelet 13. cikk)

B)  Rendelkezésre bocsátandó információk, ha a személyes adatokat nem az érintettől szerezték meg

1. Ha a személyes adatokat nem az érintettől szerezték meg, az adatkezelő az érintett rendelkezésére bocsátja a következő információkat:
a) az adatkezelőnek és – ha van ilyen – az adatkezelő képviselőjének a kiléte és elérhetőségei;
b) az adatvédelmi tisztviselő elérhetőségei, ha van ilyen;
c) a személyes adatok tervezett kezelésének célja, valamint az adatkezelés jogalapja;
d) az érintett személyes adatok kategóriái;
e) a személyes adatok címzettjei, illetve a címzettek kategóriái, ha van ilyen;
f) adott esetben annak ténye, hogy az adatkezelő valamely harmadik országbeli címzett vagy valamely nemzetközi szervezet részére kívánja továbbítani a személyes adatokat, továbbá a Bizottság megfelelőségi határozatának léte vagy annak hiánya, vagy a Rendelet 46. cikkben, a 47. cikkben vagy a 49. cikk (1) bekezdésének második albekezdésében említett adattovábbítás esetén a megfelelő és alkalmas garanciák megjelölése, valamint az ezek másolatának megszerzésére szolgáló módokra vagy az elérhetőségükre való hivatkozás.

2.   Az  1. pontban említett információk mellett az adatkezelő az érintett rendelkezésére bocsátja az érintettre nézve tisztességes és átlátható adatkezelés biztosításához szükséges következő kiegészítő információkat:
a) a személyes adatok tárolásának időtartama, vagy ha ez nem lehetséges, ezen időtartam meghatározásának szempontjai;
b) ha az adatkezelés a Rendelet 6. cikk (1) bekezdésének f) pontján (jogos érdek) alapul, az adatkezelő vagy harmadik fél jogos érdekeiről;
c) az érintett azon joga, hogy kérelmezheti az adatkezelőtől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat a személyes adatok kezelése ellen, valamint az érintett adathordozhatósághoz való joga;
d) a Rendelet 6. cikk (1) bekezdésének a) pontján (az érintett hozzájárulása)   vagy a 9. cikk (2) bekezdésének a) pontján (az érintett hozzájárulása)   alapuló adatkezelés esetén a hozzájárulás bármely időpontban való visszavonásához való jog, amely nem érinti a visszavonás előtt a hozzájárulás alapján végrehajtott adatkezelés jogszerűségét;
e) a valamely felügyeleti hatósághoz címzett panasz benyújtásának joga;
f) a személyes adatok forrása és adott esetben az, hogy az adatok nyilvánosan hozzáférhető forrásokból származnak-e; és
g) a Rendelet 22. cikk (1) és (4) bekezdésében említett automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel, és az érintettre nézve milyen várható következményekkel bír.

3.    Az adatkezelő az 1. és 2. pont szerinti tájékoztatást az alábbiak szerint adja meg:
a) a személyes adatok kezelésének konkrét körülményeit tekintetbe véve, a személyes adatok megszerzésétől számított észszerű határidőn, de legkésőbb egy hónapon belül;
b) ha a személyes adatokat az érintettel való kapcsolattartás céljára használják, legalább az érintettel való első kapcsolatfelvétel alkalmával; vagy
c) ha várhatóan más címzettel is közlik az adatokat, legkésőbb a személyes adatok első alkalommal való közlésekor.

4.  Ha az adatkezelő a személyes adatokon a megszerzésük céljától eltérő célból további adatkezelést kíván végezni, a további adatkezelést megelőzően tájékoztatnia kell az érintettet erről az eltérő célról és a 2. pontban említett minden releváns kiegészítő információról.

5.  Az  1-5. pontot nem kell alkalmazni, ha és amilyen mértékben:
a) az érintett már rendelkezik az információkkal;
b) a szóban forgó információk rendelkezésre bocsátása lehetetlennek bizonyul, vagy aránytalanul nagy erőfeszítést igényelne, különösen a közérdekű archiválás céljából, tudományos és történelmi kutatási célból vagy statisztikai célból, a Rendelet 89. cikk (1) bekezdésében foglalt feltételek és garanciák figyelembevételével végzett adatkezelés esetében, vagy amennyiben az e cikk (1) bekezdésében említett kötelezettség valószínűsíthetően lehetetlenné tenné vagy komolyan veszélyeztetné ezen adatkezelés céljainak elérését. Ilyen esetekben az adatkezelőnek megfelelő intézkedéseket kell hoznia – az információk nyilvánosan elérhetővé tételét is ideértve – az érintett jogainak, szabadságainak és jogos érdekeinek védelme érdekében;
c) az adat megszerzését vagy közlését kifejezetten előírja az adatkezelőre alkalmazandó uniós vagy tagállami jog, amely az érintett jogos érdekeinek védelmét szolgáló megfelelő intézkedésekről rendelkezik; vagy
d) a személyes adatoknak valamely uniós vagy tagállami jogban előírt szakmai titoktartási kötelezettség alapján, ideértve a jogszabályon alapuló titoktartási kötelezettséget is, bizalmasnak kell maradnia.
(Rendelet 14. cikk)

Az érintett hozzáférési joga

1. Az érintett jogosult arra, hogy az Adatkezelőtől  visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:
a) az adatkezelés céljai;
b) az érintett személyes adatok kategóriái;
c)  azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
d) adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
e) az érintett azon joga, hogy kérelmezheti az Adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
f) a valamely felügyeleti hatósághoz címzett panasz benyújtásának joga;
g) ha az adatokat nem az érintettől gyűjtötték, a forrásukra vonatkozó minden elérhető információ;
h) a Rendelet 22. cikk (1) és (4) bekezdésében említett automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

2. Ha személyes adatoknak harmadik országba vagy nemzetközi szervezet részére történő továbbítására kerül sor, az érintett jogosult arra, hogy tájékoztatást kapjon a továbbításra vonatkozóan a Rendelet 46. cikk szerinti megfelelő garanciákról.

3. Az Adatkezelő az adatkezelés tárgyát képező személyes adatok másolatát az érintett rendelkezésére bocsátja. Az érintett által kért további másolatokért az Adatkezelő az adminisztratív költségeken alapuló, észszerű mértékű díjat számíthat fel. Ha az érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az érintett másként kéri. A másolat igénylésére vonatkozó jog nem érintheti hátrányosan mások jogait és szabadságait.
(Rendelet 15. cikk)

A helyesbítéshez való jog
Az érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését. (Rendelet 16. cikk).


A törléshez való jog („az elfeledtetéshez való jog”)

1. Az érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, az Adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha az alábbi indokok valamelyike fennáll:
a) a személyes adatokra már nincs szükség abból a célból, amelyből azokat gyűjtötték vagy más módon kezelték;
b) az érintett visszavonja a Rendelet  6. cikk (1) bekezdésének a) pontja vagy a 9. cikk (2) bekezdésének a) pontja értelmében az adatkezelés alapját képező hozzájárulását, és az adatkezelésnek nincs más jogalapja;
c) az érintett a Rendelet  21. cikk (1) bekezdése alapján tiltakozik az adatkezelése ellen, és nincs elsőbbséget élvező jogszerű ok az adatkezelésre, vagy az érintett a 21. cikk (2) bekezdése alapján tiltakozik az adatkezelés ellen;
d) a személyes adatokat jogellenesen kezelték;
e) a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
f) a személyes adatok gyűjtésére a Rendelet 8. cikk (1) bekezdésében említett, információs társadalommal összefüggő szolgáltatások kínálásával kapcsolatosan került sor.

2.   Ha az Adatkezelő nyilvánosságra hozta a személyes adatot, és az előbbi  1. pont értelmében azt törölni köteles, az elérhető technológia és a megvalósítás költségeinek figyelembevételével megteszi az észszerűen elvárható lépéseket – ideértve technikai intézkedéseket – annak érdekében, hogy tájékoztassa az adatokat kezelő Adatkezelőket, hogy az érintett kérelmezte tőlük a szóban forgó személyes adatokra mutató linkek vagy e személyes adatok másolatának, illetve másodpéldányának törlését.

3.   Az 1. és 2. pont  nem alkalmazandó, amennyiben az adatkezelés szükséges:
a) a véleménynyilvánítás szabadságához és a tájékozódáshoz való jog gyakorlása céljából;
b) a személyes adatok kezelését előíró, az Adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az Adatkezelőre ruházott közhatalmi jogosítvány gyakorlása keretében végzett feladat végrehajtása céljából;
c) a Rendelet  9. cikk (2) bekezdése h) és i) pontjának, valamint a 9. cikk (3) bekezdésének megfelelően a népegészségügy területét érintő közérdek alapján;
d) a Rendelet  89. cikk (1) bekezdésével összhangban a közérdekű archiválás céljából, tudományos és történelmi kutatási célból vagy statisztikai célból, amennyiben az 1. pontban  említett jog valószínűsíthetően lehetetlenné tenné vagy komolyan veszélyeztetné ezt az adatkezelést; vagy
e) jogi igények előterjesztéséhez, érvényesítéséhez, illetve védelméhez.
(Rendelet 17. cikk)

Az adatkezelés korlátozásához való jog

1. Az érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:
a) az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
b) az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
c) az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
d) az érintett a Rendelet 21. cikk (1) bekezdése szerint tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.

2.  Ha az adatkezelés az  1. pont alapján korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

3.  Az Adatkezelő az érintettet, akinek a kérésére az  1. pont alapján korlátozták az adatkezelést, az adatkezelés korlátozásának feloldásáról előzetesen tájékoztatja.
(Rendelet 18. cikk)

A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség
Az Adatkezelő minden olyan címzettet tájékoztat valamennyi helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az Adatkezelő tájékoztatja e címzettekről.
(Rendelet 19. cikk)

Az adathordozhatósághoz való jog

1. Az érintett jogosult arra, hogy a rá vonatkozó, általa egy Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik Adatkezelőnek továbbítsa anélkül, hogy ezt akadályozná az az Adatkezelő, amelynek a személyes adatokat a rendelkezésére bocsátotta, ha:
a) az adatkezelés a Rendelet 6. cikk (1) bekezdésének a) pontja vagy a 9. cikk (2) bekezdésének a) pontja szerinti hozzájáruláson, vagy a 6. cikk (1) bekezdésének b) pontja szerinti szerződésen alapul; és
b) az adatkezelés automatizált módon történik.

2.  Az adatok hordozhatóságához való jog 1. pont szerinti gyakorlása során az érintett jogosult arra, hogy – ha ez technikailag megvalósítható – kérje a személyes adatok Adatkezelők közötti közvetlen továbbítását.

3. E jog jog gyakorlása nem sértheti a Rendelet  17. cikkét. Az említett jog nem alkalmazandó abban az esetben, ha az adatkezelés közérdekű vagy az Adatkezelőre ruházott közhatalmi jogosítványai gyakorlásának keretében végzett feladat végrehajtásához szükséges.

4. Az  1. pontban említett jog nem érintheti hátrányosan mások jogait és szabadságait.
(Rendelet 20. cikk) 

A tiltakozáshoz való jog

1. Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a Rendelet 6. cikk (1) bekezdésének e) pontján (az adatkezelés közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges) vagy f) pontján (az adatkezelés az Adatkezelő vagy egy harmadik fél jogos érdekeinek érvényesítéséhez szükséges)  alapuló kezelése ellen, ideértve az említett rendelkezéseken alapuló profilalkotást is. Ebben az esetben az Adatkezelő a személyes adatokat nem kezelheti tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.
 
2. Ha a személyes adatok kezelése közvetlen üzletszerzés érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik.

3. Ha az érintett tiltakozik a személyes adatok közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.
4.   Az 1. és 2. pontokban említett jogra legkésőbb az érintettel való első kapcsolatfelvétel során kifejezetten fel kell hívni annak figyelmét, és az erre vonatkozó tájékoztatást egyértelműen és minden más információtól elkülönítve kell megjeleníteni.

5.   Az információs társadalommal összefüggő szolgáltatások igénybevételéhez kapcsolódóan és a 2002/58/EK irányelvtől eltérve az érintett a tiltakozáshoz való jogot műszaki előírásokon alapuló automatizált eszközökkel is gyakorolhatja.

6.  Ha a személyes adatok kezelésére a Rendelet 89. cikk (1) bekezdésének megfelelően tudományos és történelmi kutatási célból vagy statisztikai célból kerül sor, az érintett jogosult arra, hogy a saját helyzetével kapcsolatos okokból tiltakozhasson a rá vonatkozó személyes adatok kezelése ellen, kivéve, ha az adatkezelésre közérdekű okból végzett feladat végrehajtása érdekében van szükség.
(Rendelet 21. cikk)

Korlátozások

1. Az Adatkezelőre vagy adatfeldolgozóra alkalmazandó uniós vagy tagállami jog jogalkotási intézkedésekkel korlátozhatja a Rendelet 12–22. cikkben és a 34. cikkben foglalt, valamint a 12–22. cikkben meghatározott jogokkal és kötelezettségekkel összhangban lévő rendelkezései tekintetében az 5. cikkben foglalt jogok és kötelezettségek hatályát, ha a korlátozás tiszteletben tartja az alapvető jogok és szabadságok lényeges tartalmát, valamint az alábbiak védelméhez szükséges és arányos intézkedés egy demokratikus társadalomban:
a) nemzetbiztonság;
b) honvédelem;
c) közbiztonság;
d) bűncselekmények megelőzése, nyomozása, felderítése vagy a vádeljárás lefolytatása, illetve büntetőjogi szankciók végrehajtása, beleértve a közbiztonságot fenyegető veszélyekkel szembeni védelmet és e veszélyek megelőzését;
e) az Unió vagy valamely tagállam egyéb fontos, általános közérdekű célkitűzései, különösen az Unió vagy valamely tagállam fontos gazdasági vagy pénzügyi érdeke, beleértve a monetáris, a költségvetési és az adózási kérdéseket, a népegészségügyet és a szociális biztonságot;
f) a bírói függetlenség és a bírósági eljárások védelme;
g) a szabályozott foglalkozások esetében az etikai vétségek megelőzése, kivizsgálása, felderítése és az ezekkel kapcsolatos eljárások lefolytatása;
h) az a)–e) és a g) pontban említett esetekben – akár alkalmanként – a közhatalmi feladatok ellátásához kapcsolódó ellenőrzési, vizsgálati vagy szabályozási tevékenység;
i) az érintett védelme vagy mások jogainak és szabadságainak védelme;
j) polgári jogi követelések érvényesítése.

2.   Az  1. pontban említett jogalkotási intézkedések adott esetben részletes rendelkezéseket tartalmaznak legalább:
a) az adatkezelés céljaira vagy az adatkezelés kategóriáira,
b) a személyes adatok kategóriáira,
c) a bevezetett korlátozások hatályára,
d) a visszaélésre, illetve a jogosulatlan hozzáférésre vagy továbbítás megakadályozását célzó garanciákra,
e) az Adatkezelő meghatározására vagy az Adatkezelők kategóriáinak meghatározására,
f) az adattárolás időtartamára, valamint az alkalmazandó garanciákra, figyelembe véve az adatkezelés vagy az adatkezelési kategóriák jellegét, hatályát és céljait,
g) az érintettek jogait és szabadságait érintő kockázatokra, és
h) az érintettek arra vonatkozó jogára, hogy tájékoztatást kapjanak a korlátozásról, kivéve, ha ez hátrányosan befolyásolhatja a korlátozás célját.
(Rendelet 23. cikk)

Az érintett tájékoztatása az adatvédelmi incidensről

1.  Ha az adatvédelmi incidens valószínűsíthetően magas kockázattal jár a természetes személyek jogaira és szabadságaira nézve, az Adatkezelő indokolatlan késedelem nélkül tájékoztatja az érintettet az adatvédelmi incidensről.

2.  Az 1. pontban említett, az érintett részére adott tájékoztatásban világosan és közérthetően ismertetni kell az adatvédelmi incidens jellegét, és közölni kell legalább a Rendelet  33. cikk (3) bekezdésének b), c) és d) pontjában említett információkat és intézkedéseket.

3.  Az érintettet nem kell az  1. pontban említettek szerint tájékoztatni, ha a következő feltételek bármelyike teljesül:
a) az Adatkezelő megfelelő technikai és szervezési védelmi intézkedéseket hajtott végre, és ezeket az intézkedéseket az adatvédelmi incidens által érintett adatok tekintetében alkalmazták, különösen azokat az intézkedéseket – mint például a titkosítás alkalmazása –, amelyek a személyes adatokhoz való hozzáférésre fel nem jogosított személyek számára értelmezhetetlenné teszik az adatokat;
b) az Adatkezelő az adatvédelmi incidenst követően olyan további intézkedéseket tett, amelyek biztosítják, hogy az érintett jogaira és szabadságaira jelentett, az 1. pontban említett magas kockázat a továbbiakban valószínűsíthetően nem valósul meg;
c) a tájékoztatás aránytalan erőfeszítést tenne szükségessé. Ilyen esetekben az érintetteket nyilvánosan közzétett információk útján kell tájékoztatni, vagy olyan hasonló intézkedést kell hozni, amely biztosítja az érintettek hasonlóan hatékony tájékoztatását.

4.   Ha az Adatkezelő még nem értesítette az érintettet az adatvédelmi incidensről, a felügyeleti hatóság, miután mérlegelte, hogy az adatvédelmi incidens valószínűsíthetően magas kockázattal jár-e, elrendelheti az érintett tájékoztatását, vagy megállapíthatja a 3. pontban említett feltételek valamelyikének teljesülését.
(Rendelet 34. cikk)

A felügyeleti hatóságnál történő panasztételhez való jog

1. Az egyéb közigazgatási vagy bírósági jogorvoslatok sérelme nélkül, minden érintett jogosult arra, hogy panaszt tegyen egy felügyeleti hatóságnál – különösen a szokásos tartózkodási helye, a munkahelye vagy a feltételezett jogsértés helye szerinti tagállamban –, ha az érintett megítélése szerint a rá vonatkozó személyes adatok kezelése megsérti e rendeletet.

2. Az a felügyeleti hatóság, amelyhez a panaszt benyújtották, köteles tájékoztatni az ügyfelet a panasszal kapcsolatos eljárási fejleményekről és annak eredményéről, ideértve azt is, hogy a Rendelet  78. cikk alapján az ügyfél jogosult bírósági jogorvoslattal élni.
(Rendelet 77. cikk)

A felügyeleti hatósággal szembeni hatékony bírósági jogorvoslathoz való jog

1.  Az egyéb közigazgatási vagy nem bírósági útra tartozó jogorvoslatok sérelme nélkül, minden természetes és jogi személy jogosult a hatékony bírósági jogorvoslatra a felügyeleti hatóság rá vonatkozó, jogilag kötelező erejű döntésével szemben.

2.   Az egyéb közigazgatási vagy nem bírósági útra tartozó jogorvoslatok sérelme nélkül, minden érintett jogosult a hatékony bírósági jogorvoslatra, ha a Rendelet  55. vagy 56. cikk alapján illetékes felügyeleti hatóság nem foglalkozik a panasszal, vagy három hónapon belül nem tájékoztatja az érintettet a 77. cikk alapján benyújtott panasszal kapcsolatos eljárási fejleményekről vagy annak eredményéről.

3.   A felügyeleti hatósággal szembeni eljárást a felügyeleti hatóság székhelye szerinti tagállam bírósága előtt kell megindítani.

4.   Ha a felügyeleti hatóság olyan döntése ellen indítanak eljárást, amellyel kapcsolatban az egységességi mechanizmus keretében a Testület előzőleg véleményt bocsátott ki vagy döntést hozott, a felügyeleti hatóság köteles ezt a véleményt vagy döntést a bíróságnak megküldeni.
(Rendelet 78. cikk)

Az adatkezelővel vagy az adatfeldolgozóval szembeni hatékony bírósági jogorvoslathoz való jog

1.  A rendelkezésre álló közigazgatási vagy nem bírósági útra tartozó jogorvoslatok – köztük a felügyeleti hatóságnál történő panasztételhez való, Rendelet 77. cikk szerinti jog – sérelme nélkül, minden érintett hatékony bírósági jogorvoslatra jogosult, ha megítélése szerint a személyes adatainak e rendeletnek nem megfelelő kezelése következtében megsértették az e rendelet szerinti jogait.

2.  Az adatkezelővel vagy az adatfeldolgozóval szembeni eljárást az adatkezelő vagy az adatfeldolgozó tevékenységi helye szerinti tagállam bírósága előtt kell megindítani. Az ilyen eljárás megindítható az érintett szokásos tartózkodási helye szerinti tagállam bírósága előtt is, kivéve, ha az adatkezelő vagy az adatfeldolgozó valamely tagállamnak a közhatalmi jogkörében eljáró közhatalmi szerve.
(Rendelet 79. cikk)


X. FEJEZET
AZ ÉRINTETT KÉRELMÉNEK ELŐTERJESZTÉSE,
 AZ ADATKEZELŐ INTÉZKEDÉSEI

1. Intézkedések az érintett kérelme alapján

(1) A Társaságunk, mint adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja az érintettet a jogai gyakorlására irányuló kérelme nyomán hozott intézkedésekről. 

(2) Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. 

(3)  Ha az érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az érintett azt másként kéri.

(4) Ha az Adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával.

(5) A Társaság, mint  Adatkezelő a  Rendelet  13. és 14. cikk szerinti információkat és az érintett jogairól szóló tájékoztatást (Rendelt 15-22. és 34. cikk)  és intézkedést díjmentesen biztosítja.  Ha az érintett kérelme egyértelműen megalapozatlan vagy – különösen ismétlődő jellege miatt – túlzó, az Adatkezelő, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre:
a) díjat számíthat fel, vagy
b) megtagadhatja a kérelem alapján történő intézkedést.
A kérelem egyértelműen megalapozatlan vagy túlzó jellegének bizonyítása az Adatkezelőt terheli.

(6) Ha Társaságnak, mint Adatkezelőnek megalapozott kétségei vannak a kérelmet benyújtó természetes személy kilétével kapcsolatban, további, az érintett személyazonosságának megerősítéséhez szükséges információk nyújtását kérheti.

XI. FEJEZET
ZÁRÓ RENDELKEZÉSEK

1.  A Szabályzat megállapítása és módosítása

A Társaság az időközben módosulandó jogszabályi háttérrel és egyéb belső szabályzattal, eljárásrenddel való összehangolás érdekében a Szabályzat megváltoztatásának a jogát fenntartja. Módosítás esetén a Társaság a munkavállalókat, munkavégzésre irányuló egyéb jogviszonyban álló személyeket a Társaságnál helyben szokásos módon tájékoztatja. A Szabályzat más személyeket érintő releváns, mindenkor hatályos rendelkezései, részei a Társaság honlapján érhetőek el. 
A Szabályzat megállapítására és módosítására a Társaság cégvezetői jogosultak. 

2. Intézkedések a szabályzat megismertetése 

E Szabályzat rendelkezéseit meg kell ismertetni a Társaság valamennyi munkavállalójával (foglalkoztatottjával), és a munkavégzésre irányuló szerződésekben elő kell írni, hogy betartása és érvényesítése minden munkavállaló (foglalkoztatott) lényeges munkaköri kötelezettsége. 

